Buhez ar Zent. pages 557, 558, 559. Encyclopédie Marikavel.\npages 557, 558, 559\nSeizvet devez a viz Eost\nGaëtan, ganet en Visans, en Itali, a oe an eil eus bugale Gaspard de Thienne ha Mari de Laporte, daou den a noblanz vras ha pinvidik. Arôk ma oe ganet, e vamm he devoa gwestlet anezan da Vamm Doue, ha goude e vadeziant, e neveaas he c'hinnig. Kement-se a ziskouez petra oa ar vamm gristen-ze. Eun dra eo ha ne dleer ket dizonjal : « En kichen kavel eur zant e kaver peurvuian eur zantez. »\nAr c'hrouadur-man, a vihanik, a lakas da dalvezout ar skoueriou en devoa bet digant e dud. E garante evit ar beorien a 'n em ziskouezas da gentan. Ne oa ket evit harz da ouelan pa wele o dienez, ha doust d'e oad tener, en devoa mil ijin evit kreski an aluzennou roët d'eze. Kement en devoa e-unan a roë, ha pa n'en dije mui netra, ec'h ee da c'houlenn an aluzen evite, en han' Doue.\nAr pez a blije d'ezan ar muian en e c'hoariou, oa ober ar pez a wele en iliz. Doue a falveze gantan merkan, en doare-ze, e c'halve anezan da vezan beleg.\nAbred e oe kaset d'ar skol. E spered a oa lemm ha digor ; studian 'reas eus e wellan, hag al lore a zoktor war lezennou an Iliz ha lezennou ar vro a zigollas e boan.\nN'haller ket bevan er skoliou bras evel m'oa skol-veur Padou, hep gwelet forz skoueriou fall. Hon zant ne baouezas tamm da vezan war evez, ha tremen a reas glân dre an holl danjeriou, evel ma tremen ar bann-heol dre ar fank hep bezan sôtret en neb doare. Ne falveze ket gantan heuilh ar yaouankizou-all ; gwisket gant dilhad gros ha dister, ne zaremprede nemet ar beorien. E dad en devoa mez gantan hag a rebechas d'ezan ne ouie mui derc'hel e renk. Hen a dave ; eun devez, koulskoude, e reas eur respont treut d'ezan ; epad e vue e ouelas d'ar pec'hed-ze.\nEur vertuz ken dispar oa ket grêt evit ar bed. Doue hen galve d'eur stad uheloc'h, da vezan beleg. Pell amzer e oe evit kaout ôtre e dad ; mes an amzer-ze a implias o 'n em lakat gwelloc'h en stad da zigemer eun hevelep karg.\nEur wech beleget, n'espernas mui netra evit mont pelloc'h-pellan war hent ar zantelez. E vue a dremene en iliz hag en hospitaliou. O vezan et da Rom, ar pab a reas stad anezan hag a c'hoantaas rei d'ezan an enoriou bras. Kregi a reas aon ennan, hag e c'houlennas ôtre da zont d'e vro.\nDistro da Visans, e lakas sevel eun hospital evit ar re glanv hag ar beorien. Di e teuas da chom, rak re gaer e kave maner e dad evitan. Eno e louzaoue gouliou an dud skoet gant klenvejou stagus. Mes muioc'h c'hoaz a evez a gemere gant o ineou. Kement a rê warne, evit o c'helenn hag o distrei war an hent mat, ma oe galvet «ar goni-deg eneou.»\nE labour en hospital ne vire ket outan da zonjal er vicherourien. Rei a reas e hano evit bezan unan aneze, daoust pegen doaniet oa e dud ouz e welet e-touez an darbarerien hag an dud a renk izelan. Doue a vinnigas e labour ; eus kristenien glouar e reas kristenien birvidik, a veze o kommunian diou ha ter gwech ar zun, e-lec'h diou wech ar bla, 'vel diagent. Pac'h eas da Veniz, e reas ar memes labour gant eun hevelep frouez.\nMes ne rê c'hoaz nemet kommans. Santout a rê e vije buhan kollet an eost eneou gonezet, ma ne deuje ket ar veleien d'e zikour. Siouaz ! er mare-ze, an dud a iliz ne roent ket holl ar skouer-vat. Sevel eta eun Urz neve a veleien hag a vije dre o bue eur skouer beo evit ar re-all, setu e vennoz brasan. Kaout a reas tri eus e vignoned hag a vage eun hevelep c'hoant en o c'halon. An hini anavezetan aneze oa Per Karaffa, eskob Theat, divezatoc'h pab dindan an hano a Bol. Hen eo a roas e hano da Urz neve «An Dheatined», dre ma oe ar rener bras kentan. Klemant VII, neuze war Gador sant Per, a ôtreas an Urz neve gant fors meuleudi (1524).\nAn Dheatined, ouspen an tri le ordinal, a rê c'hoaz an hini da vevan er baourente ar vrasan ; ne dleent kaout nag arc'hant, na leve en nep doare ; ne dleent ket, zoken, mont da c'houlenn. Gedal a renkent an aluzennpu a vije digaset, aneze o-unan, gant an dud vat. «An hini a vag al lapoused hag a wisk bleun ar mêziou a ouezo pourvoi da ezommou e vugale, a lavare Gaëtan. » Hag en gwirione, biskoaz Providans Doue n'o dilezas. Ober a rê miraklou kentoc'h eget lezel e zervijerien en dienez.\nOberou Doue a dle bepred tremen dre ar boan. Rom o vezan kouezet etre daouarn soudarded protestant, kement mad a oa enni a oe laeret (1527). Epad daou viz, e padas an dismantr. An ilizou a oe dismantret, devet; sakrilachou spontus a c'hoarveze bemde. An Dheatined ne oent ket espernet rnuioc'h eget ar re-all. Ar zoudarded, dre ne gavent netra da laerez en o zi, a gavas d'eze e oa bet kuzet oute an treo presiusan. Ar zant a oe bourrevet en eun doare skrijus, en esper e tiskuilhje pelec'h e oa an tensor. Gouzanv a reas an tourmanchou-ze gant joa. Laket er prizon gant e holl genvreudeur, e oent delivret, kouls lavaret, dre virakl. Epad ma oant o tec'hel kuit d'ar red, e oent tizet gant ar forbaned ; kabiten ar re-man, o welet o faourente, a roas d'eze kement o devoa ezom, hag o lezas da redek. Gaëtan a blije d'ezan kontan an dra-ze, evit diskouez e c'haller bepred fiziout war Brovidans Doue.\nEn Veniz en em dennas gant beleien e gouent. Eno e oa anavezet mat, ha digemer mat a oe grêt d'ezan. Raktal e oe savet eur gouent evite.\nGaëtan a oa oajet bras dija er rnare-ze ; koulskoude, war urz' ar pab, e renkas mont da Napl da zevel eur gouent-all. En holl gêriou-ze e oe eur skouer eus an holl vertuziou. Prezek a rê alïes war an devosion d'ar gommunion santel. «Kornmunian mat hag alïes, eno e oa, emezan, an eienen eus pep santelez. » E fe birvidik evit ar zakramant meulet ra vezo, ne chomas ket hep rekompans. De gouel Nedeleg, en Rom, ar Werc'hez Vari a 'n em ziskouezas d'ezan gant he c'hrouadur etre he divrec'h ha, gant eur mousc'hoarz dudius, e lakas anezan etre divrec'h Gaëtan. D'e genvreudeur eus ar gouent, ar pez a brezege ar muian oa ar baourente digemeret gant joa.\nWar e dremenvan, e dremm a sklerijenne gant eul levenez dispar. Dre zin, e tiskouezas e oa ar Werc'hez ouz e c'hortoz. Mervel a reas d'ar 7 a viz est 1547. Ar pab Klemant X hen lakas war roll ar zent.\nArabad d'ec'h, eme Hon Zalver Jezuz-Krist, bezan nec'het diwar-benn ho pevanz nag ho kwiskamant.\nKlasket da gentan rouantelez Doue hag e justis, hag an treo-ze holl a vezo roët d'ec'h war ar marc'had.\nAVIEL SANT LUKAS. XII. 22. 31


La Destruction de Jérusalem - Wikipedia\nLa Destruction de Jérusalem zo ur mister brezhonek ha n'haller ket gouzout pezavare ervat e oa bet savet ar skrid orin anezhañ abalamour ma'z eo bet kollet. Adkavet ez eus bet tammoù eus an destenn en un dornskrid gant Dom Louis Le Pelletier (1663 - 1733), ennañ danvez ar geriadur a voe embannet e 1752 gant Dom Ch. Taillandier.\nC'hoant en doa Le Pelletier da lakaat war-wel gerioù krennvrezhonek diaes da gompren evit aesaat studi ar yezh kozh-se, setu perak n'en deus ket adskrivet penn da benn al levr, met meneget elfennoù dedennus da studiañ. N'haller ket gouzout piv a brezeg nag e pe urzh int bet skrivet er skrid orin. Ur c’holl dibar eo evit lennegezh Breizh, n'eus ket nemet pediñ evit ma vo adkavet ur skrid orin all pe dremen gant studiañ ar roudoù-mañ.\nRoparz Hemon en deus dastumet frazennoù ar geriadur hag an dornskrid en ul levr anvet "La Destruction de Jérusalem", embannet e Dulenn gant The Dublin Institute for Advanced Studies e 1969.\nBez e kaver ivez, e-barzh al levr-se, ar pezh a chom eus "Amouroustet eun den coz pêvar huguent bloaz pehini so orguet à vez eur plac’h jaoanc hen oad a c’huezecq bloaz", roudoù ur pezh-c'hoari dastumet gant Le Pelletier ivez.\nSetu penaos e krog ar pezh c’hoari (e-barzh dornskrid Le Pelletier) :\nAutrounez assezet ha clevet an feutou,\nHa pebez maru a hoarvoe da Map Doe Roe ploeou :\nDan payllart vyll Pylat, ha de holl Cannadou,\nHa querz da Cayphas, hac Annas peur hassaou En guyr da prydyry querz an punyssyon,\nA dleeff coezaff en hy. Ha pez dystructyon,\nQuerz a troas da goelaff peur scaff Roe an anaffon :\nDre no em castyzent, ha na mennent pardon. [...] Goude bout fynvezet ha dasorchet Iesu :\nDaou uguent bloaz goude, ha galhe ez ve mu\nEz eaz Ierusalem, ha Bezlem e remu\nEnhy ne manas barr na ty na marr na ru.\nAotrounez azezit ha klevit ar fedoù,\nHa pebezh marv a c’hoarvoe da Vab Doue Roue ar ploeoù\nD'an pailhard vil Pilat, ha d'e holl Kannadoù\nHa kerz da Gaïfa ha Anna peur aes En gwir da prederiñ kerz ar punisïon\nA dlee kouezhañ amañ. Ha pebezh distruksïon,\nKerz a troas da ouelañ peur skañv Roue an Anaon\nDre n'o em kastizent, ha na mennent pardon. [...] Goude bout finvezet ha dasorc’het Jezu(z) :\nDaou-ugent vloaz goude, a c’hallfe e ve mu(i)\nEz eas Jerusalem ha Bezleem e remu\nEnni ne vanas barr, na ti na barr na ru.\n1- C'hoarvoe: c'hoarvezas. Ar verb c'hoarvezout, a zo savet diwar ar verb bout, a veze displeget eveltañ.\n1- Ploeoù : ret eo kompren "broadoù" kentoc’h\n2- Kerz : bez e kaver "sertes" e-barzh geriadur Favereau\n3- Dre n'o em : e Brezhoneg a-vremañ e vefe "dre n'en em", gwechall e oa displeget ar stumm emober :\n- Ma em (am em)\n- Da em (az em)\n- E em\n- He em\n- Hon em\n- Hoz em\n- O em\nBremañ ne chom ken ar stumm "en em"\n4- Finvezet : marvet, implijet eo c’hoazh, stummet diwar ar ger "fin".\nAdtapet diwar « https://br.wikipedia.org/w/index.php?title=La_Destruction_de_Jérusalem&oldid=1823905 »\nKemmoù diwezhañ degaset d'ar bajenn-mañ d'an 10 Gen 2019, da 21:02.


gweler - Wikeriadur\nSavet diwar gwel-, pennrann ar verb gwelet pe gwelout, hag an dibenn-ger -er\nFurm dic'hour ar verb gwelet/gwelout en amzer-vremañ an doare-disklêriañ\nJilig. — Setu an Aotrou Patern. Pa gomzer euz ar bleiz, e lost a weler a bell pe a dost ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 32.)\nKenta medesin. — [...] ; gant diou c'houlaouen e weler atao gwelloc'h eget gant unan ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 17.)\nE kalz tiegezhioù, ar park bihan an tostañ d'an ti a vez graet anezhañ « al liorzh ». A-wechoù e weler ennañ ur wezenn-frouezh bennak. — (Tad Medar, An Tri Aotrou, 1981, p. 62.)\ngalleg : (on) voit (fr)\nAdtapet diwar « https://br.wiktionary.org/w/index.php?title=gweler&oldid=209412 »\nKemmoù diwezhañ degaset d'ar bajenn-mañ d'an 18 Gwe 2015, da 13:15.


Pajenn:Perrot - Bue ar Zent.djvu/125 - Wikimammenn\nPajenn:Perrot - Bue ar Zent.djvu/125\nyouc’haden skiltrus a dregarnas : « An tân en iliz ! An tân en iliz ! » Ar gristenien, o klevet eun hevelep kelou, a redas ; mes pôtred an emglev a oa en em guzet er ruzelennou tenvalan hag enkan eus kêr, ha kement hini ne zouge ket ar bizaou kroc’hen palmez a veze mouget, pa goueze etre o daouarn. Da c’houlou-de, e oa eur skrij gwelet an darvoud digouezet epad an noz. Ne zalejor ket da anaout ar re o devoa grêt an tôl, hag ar gristenien, d’o zro, a zailhas war ar judevien, a lazas meur a hini, ha Sirill a harluas ar re-all.\nTriouec’h ha nao-ugent eskob dastumet en iliz Santez--\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/125&oldid=140365 »


Pajenn:Morvan - Buez ar Zent, 1894.djvu/648 - Wikimammenn\nPajenn:Morvan - Buez ar Zent, 1894.djvu/648\n19 a Vengolo\nsant janvier hag he goumpagnunez\nhano Sosii ha Prokulus, o veza bet prizouniet er gear-ze asambles gant daou vourc’hiz kristen, eskop Benevant a ieaz di d’ho guelet evit ho c’hrenvaat er feiz ha rei nerz d’ho c’haloun. Raktal e oue diskuillet d’ar gouarner Timothee, hag hema a ordrenaz kregi ennhan d’he dro, hag he gas da gear Nool.\nTimothee a ioa o chom eno, ha ne espernaz netra evit lakaat Janvier da adori ann doueou faoz ; mes, o velet ne c’helle ket dont a benn anezhan, e reaz he stleper enn eur forn c’horet evit he zevi ez-veo. Hogen, er forn-ze, ann eskop santel ne oue ket zoken rostet eunn tamm euz he zillad nag eur vlevenn euz he benn. Pa velaz ann dra-ma, ar gouarner a ieaz enn egar hag a lavaraz he vourrevi ken na vije torret he holl izili outhan.\nEpad ann amzer-ze, ann avieler Festus hag ar c’hloarek Desiderius a oue kroget ennho ive, hag a benn eunn nebeut deveziou goude, Janvier hag hi a oue great d’ezho bale da Bouzzool araok karr Timothee, petra bennag m’oant karget a jadennou. Pa errujont eno, e ouent taolet er prizoun el leac’h m’edo dija ann daou avieler Sosii ha Prokulus asambles gant ann daou vourc’hiz kristen, ha koundaonet eveldho da veza dispennet ha lonket gant al loaned gouez.\nAntronoz eta e oue laosket al loaned gouez var ann eskop santel hag he c’houec’h koumpagnoun. Mes al loaned-se a deuaz da veza don enn eunn taol kount, ha setu hi ha gourvez eharz treid Janvier, heb ober drouk ebed d’ezhan na d’ar reall. Ar gouarner a gemeraz ar burzud-ma evit eunn taol maji pe eunn taol sorserez, hag a goundaonaz ar seiz merzer da veza dibennet. Mes kerkent e kollaz ar gueled.\nGoulskoude Janvier a bedaz evithan, ha Timothee a velaz adarre ker sklear ha biskoaz. Ar mirakl nevez-se a reaz da dost pemp mil paian anaout ar virionez euz ar relijion gristen. Mes ar gouarner a jomaz bepred aheurtet, ha gant aoun rak tenna varnhan droulans ann impalaer, e lavaraz d’ar vourrevien dibenna dioc’htu ann eskop santel hag he c’houec’h koumpagnoun. Ho merzerenti a erruaz d’ann 19 a viz guengolo euz ar bloaz 305.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/648&oldid=137878 »


Buhez ar Zent. pages 201, 202, 203. Encyclopédie Marikavel.\npages 201, 202, 203\nPevarzekvet devez a viz Meurz\nImpalaerez an Alamagn\nMathild, goude bezan bet savet a-zoare, gant he mamm, en eul leandi, a zimezas da Herri, prins eus ar re gaeran, duk Sax.\nHerri hag e bried a skuilhe madoberou endro d'eze, hag a deue da c'honid kalonou an holl. Rak-se, pa varvas Konrad, impalaer an Alamagn, ar bobl hag an ôtrone vras eus ar vro n'o devoe nemet eur vouez evit lavaret : « Ra vezo an duk Herri impalaer ! » Adalek neuze, Mathild a oa impalaerez. An dra-ze ne viras ket outi da gemer preder bepred gant an dud ezommek, hag ar garante he devoa evite ne lake tamm 'bet ar bobl da gaout nebeutoc'h a zoujanz evit ar renk uhel m'oa savet enni.\nDoue a roas d'ezi pemp krouadur; tri mab : Othon, impalaer war-lerc'h e dad; Herri, duk Bavier, ha Brunon, a oe arc'heskob en Kologn; ha diou verc'h, a oe unan aneze Jerberga, rouanez er Frans.\nHerri ha Mathild n'o devoa nemet eur c'hoant. Karante Doue oa al liamm a unane aneze; ar pez a glaskent oa tizout ar baradoz ha trec'hi o zechou fall, kalz muioc'h evit gonid kêriou ha broiou. Doue, koulskoude, a reas d'eze gonid meur a hini, evit rei tu d'eze da astenn rouantelez Jezuz-Krist.\nA greiz ma oant o-daou en o amzer wellan, o renkan pep tra endro d'eze, Herri a goueas klanv. Mathild a veze noz-de e-tal ar c'hlanvour. Poanial rê da chom hep gouelan dirakan, gant aon d'e lakat da fallgaloni.\nBeb an amzer, e komzent eus bue ar bed-all, eus dudiou ar baradoz hag eus breskadurez treo ar bed-man.\n.....Dal ma welas he fried tremenet, Mathild a zigemeras a galon vat ar groaz pounner a deue d'ezi, ar pez ne viras ket ouz he gouelvan da vezan ken bras, ma chomas pell war leur he zi, heb anaoudegez.\nPa deuas he nerz d'ezi, ec'h eas da gerc'hat he zri mab, hag e lavaras da Othon, an hini henan : « Ma mab, emezi, ma pignet war drôn ho tad, dalc'het sonj e tiskennfet, eun de, en e ve ! »\nHag e c'houlennas ha ne oa beleg ebet war yun en kêr, hag o vezan kavet unan, e pedas anezan da oferennan kerkent evit he fried, neve et dirak Doue. Prest goude ma oe sebeliet an impalaer Herri, Ottion a oe laket war e drôn, ha Mathild, en e lez, a dalc'has d'en em rei muioc'h-mui da Zoue ha d'an oberou a drugare.\nKement-se ne viras ket outi da gaout enebourien, a c'honezas ken brao he mibien, ma rojont d'eze da gredi he devoa tenzoriou bras kuzet en eun tu bennak, hag e tismantre gant ar beorien ar peadra a oa dleet d'he bugale.\nMathild a oe grêt kement a vue fall d'ezi, ma renkas en em denn.\nMes nebeut goude, Othon ha Herri, ar vugale dianaoudek, a oe skoet ken gwaz, ma lavaras an holl e oa an Otrou Doue o kastizan aneze, abalamour d'an dismegans o devoa grêt d'o mamm. Othon a gasas neuze kannaded da gât ar brinsez reuzeudik, da c'houlenn pardon diganti, ha da bedi anezi da zizrei.\nMathild, eur wech dizroet da di he mab, a dalc'has da vezan mamm ar beorien, difennourez ar boblou, advokadez ar brizonerien, levenez ar vro, diazezourez eleiz a ilizou, a hospitaliou hag a vanatiou; en eur ger, kristenan prinsez eus hec'h amzer.\nWilhelm, arc'heskob Mayanz, he mab-bihan, a absolvas, a gommunias hag a nouas anezi en he c'hlenved divezan. Mervel a reas d'ar 14 a viz meurz 968, ha sebeliet e oe skoa ha skoa gant he fried, evel m'he devoa goulennet.\nAn hini a zo bet grêt eur vad bennak d'ezan, a dle, da gentan, anaout ar vad-ze ha diwall d'hen ankouât. Ar vad grêt ankouaet, a leverer; kement-se ne dlefe biken bezan gwir, da vihanan, 'vit eur c'hristen.\nD'an eil, komz en eun doare dereat eus e vadoberour. Darn a ve kavet, a-wechou, ha n'o deus ket gwasoc'h enebourien evit o madoberourien : an dud-ze a 'n em lak izeloc'h evit al loened mut.\nD'an trede, rei eun dra bennak en dizro.\nEvit anaout pegement a dalvoudegez an eus eur vad, e tleer sellet, nan ouz ar pez a ro, pe a ra ar madoberour, mes ouz muzul ar garante a zougas anezan d'ober ar vad an eus grêt.\nAn hini a zo bet grêt vad d'ezan 'n eus ket da rei na d'ober d'e vadoberour al labour a zo bet grêt evitan, pe an danve a zo bet roët d'ezan; diskouez a dle avat, kement, ha muioc'h zoken a garante, d'e vadoberour, evit n'an eus diskouezet e vadoberour d'ezan.\nAr beorien a dle diskouez o anaoudegez' vat, oc'h enori ar re ra vad d'eze hag o pedi evite. Ne gonter ket e rafent netra-all ebet ken. Ar re o deus êz da rei eun dra bennak d'o madoberourien, en testeni eus o anaoudegez vat, a dle kemer au tu ha gouzout an doare da roi. Eun dister tra a ra plijadm, pa ouveer e ginnig. Arabad d'imp gedal anaoudegez vat hon unan, evit ober vad; mes ma rêr vad d'imp, bezomp anaoudek bepred : an dianaoudegez a zo eun dra ken divalo !


izeloc'h - Wikeriadur\n1.2 Furm anv-gwan\nSavet diwar an anv-gwan izel hag an dibenn-ger -oc'h\nizeloc'h /iˈzɛːlɔx/ (furm vihanaat : izeloc'hik)\nDerez-uheloc'h an anv-gwan izel\nHa pa grogen da grediñ e kavjen primoc'h an tu da gimiadiñ diouzh va skeud eget diouzh an dienez, e tiskennen izeloc'h c'hoazh, dre ma 'z ae va c'halon war vihanaat. — (Jarl Priel, Va Buhez e Rusia, Al Liamm, 1955, p. 13.)\nE-kreiz houmañ, izeloc'h, emañ an Dourdu, ur stêrig peskedus, o redek, en ur hiboudiñ, etremek Pont-ar-Veuzenn hag ar Stêr-Aon. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 14.)\nPanevet e oan trellet gant ar vezh, em bije gwelet izeloc'h dezho... — (Youenn Drezen, Sizhun ar Breur Arturo, Al Liamm, 1971, p. 36.)\n[...] ha skrivet warnañ e lizherennoù du : Café du Cimetière hag un tamm izeloc'h Allée de boules. — (Jakez Konan, Lannevern e kañv ha danevelloù all, Al Liamm, 1980, p. 23.)\nIzeloc'h e lavaras, e c'henou ouzh skouarn ar soudard : [...]. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 95.)\n"Pizaot !" emezañ izeloc'h. — (Goulc'han Kervella, Brezel ar Rigadell, Al Liamm, 1994, p. 81.)\nIzeloc'h eget :\nBLEIZBROC'H. — [...]. E bavioù a-dreñv a zo kalz izeloc'h eget e re a-raok, e voue a zo garv ha tev, e groc'hen louet pe c'hell, marellet a zu. [...]. — M. G. — (ABEOZEN, Marvailhoù Loened, Skridoù Breizh, Brest, eil emb. 1943, p. 105.)\nEn tu all d'ar stêr, an heol a oa diskennet izeloc'h eget skourroù izelañ ar gwez pupli. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)\nAr brid-stern hag ar c'houlouer a oa a-vec'h un troatad izeloc'h eget an terest. — (Jakez Konan, Ur marc'hadour a Vontroulez, Al Liamm, 1981, p. 9.)\nDiskenn a ran d'an ostaleri, tri metr izeloc'h eget ma burev, e-lec'h ma vo prientet din daou damm bara 'mann gant un delienn saladenn, un hanter garotezenn hag ur werennad Coca-Cola. — (Yann Gerven, Brestiz o vreskenn, Al Liamm, 1986, p. 18.)\nIzeloc'h evit :\nHe bleo a ziskenne izelloh evid bandenn he broz. — (Jules Gros, Le trésor du breton parlé Deuxième Partie, 1970, p. 30.)\nGoude, peogwir en doa graet glav bras en devezhioù a-raok, e soñjas mont da gerc'hat Erwanig da zont gantañ da besketa izeloc'h evit magerezh pesked ar Feunteun Wenn. — (Fañch Peru, Kañfarded Milin ar Wern, Skol Vreizh, 2008, p. 70.)\nIzeloc'h-izelañ : muioc'h-mui izel\nTroioù a reas, izeloc'h-izelañ, a-rez ar gwez. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 233.)\nSeul izeloc'h :\nHogen seul-uheloc'h an enor, seul-izeloc'h a dle bezañ ar galon. — (Youenn Drezen, Sizhun ar Breur Arturo, Al Liamm, 1971, p. 72.)\ngalleg : plus bas (fr) , plus basse(s) (fr) (que)\nAdtapet diwar « https://br.wiktionary.org/w/index.php?title=izeloc%27h&oldid=217808 »\nFurmoù anvioù-gwan brezhonek\nKemmoù diwezhañ degaset d'ar bajenn-mañ d'an 15 Ebr 2016, da 13:58.


Ofis an touristed e Menez Are - PENN AR BED - BREIZH\nE kreizh penn ar bed, kumuniezh parezioù Menez Are a zo ur vroiad a gontadennoù hag a vojennoù : Toenn ar Bedig, pe Dorioù an Ivern.\n13 parrez prest da zegemer ac'hanoc'h mat e-touez un dudad a-zoare ha da zeskouez deoc'h glad ar vro. Savadurioù a-feson, un endro brav spontus, da bourmen en taouarc'h, e lein ar menez, pe er c'hoadoù ha paseal e-biou loened gouez. Ur bern dudiamant 'vez a-hed ar bloavezh : mirdi, sport pe jeu, gouel, fest noz, c'hoariva hag abadennoù a-bep seurt c'hoazh 'vez tro war dro, aozet gant embregerezhioù ha kevredigezhioù ar vro. Peadra da baseal prandadoù kaer 'vez er Menez.\nOfis an Touristed\ne Menez Are\nUn ostizez a responto deoc'h e brezhoneg e BRASPARTS\nPgz : 02.98.81.47.06\nDigor a-hed ar bloavezh\nE-pad ar goañv :\neus ar meurzh d'ar gwener\nE-pad an hañv :\nMekanik diavez Titourou 24e/24, 7d/7. Kartenn an hentoù, an troiadoù bale, fotoioù eus lec'hioù pennañ ar vro, ul listennad preti, ha kement 'zo c'hoazh)\nKomputer publik internet, webmail, skrivañ, moula pe eilañ paperioù, fotoioù, etc. ... Pegement ? : 1 € an eurvezh ha 0€20 an tamm paper\nRIL : Titouroù a-bep seurt diwar-benn buhez ar Yeun Elez\nKevredigezhioù hag embregerezhioù : sevenadur, sport, dudiamant, sokial; Bugaleaj, yaouankiz : skolioù, kreizennoù dudi, magerezed a vicher; Servij publik, labour, kiri boutin, lojeiz\nDeuit da gerc'hat ar pleg-folenn-mañ e Ofis an touristed, pe goulennit viche kaset deoc'h. A-drugarez outi e vo aesoc'h mont gant an hent er vro : troiadoù bale (bras peotramant bihan), preti, lojeiz, tier koñvers, mirdi, embregerzhioù ha kevredigezhioù ar vro a vez o kinnig abadennoù boutin pe dreistordinal... Da lâret eo : a-bep seurt titourou evit foeta bro.\nFilm graet gant TEBEO : le Pays Touristique du Centre Finistère\nDiaporama Menez Are\nKartenn da vont da fouetañ ar Menez\nBrasoc'h ar gartenn? Klikit amañ\nSELLET OUZH UN TAMM BIHAN EUS AR FILM !\nDVD a 105 mn gant skeudennoù an tro-war dro da wellet evit ar wech kenta, pe adarre...\nDVD : 19.90€ e Ti Bro ar Yeun Elez, e Brasparts pe dre lizer : 3€ ouzhpenn, a ra : 22.90€ klok\nGoulennit anezhañ dre bostel\npe dre bellgomz : 02.98.81.47.06\nLec'hioù da vont di\nBaleadennoù : troiadoù heñchet


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Willie O'Dea) (KildareStreet.com)\nResults 1-20 of 838,537 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Willie O'Dea)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Willie O'Dea)


Dispac'h mirour — Wikipedia\nAn Dispac'h mirour a oa un emsav broadelour ha mirour alaman a-bouez goude ar Brezel bed kentañ. Pennaenn bennañ an emsav-se a oa diazezañ ur viridigezh hag ur vroadelezh alaman, pe dreist-holl prusian, nevez. Evel meur a emsav mirour all er memes mare e klaskas ivez e izili lakaat un termen da gresk ar gomunouriezh, dre ginnig un viridigezh sokialour.\nMennozhioù izili an dispac'h mirour a oa organel ha ne oant ket danvezelour, hag ar c'halite a gonte muioc'h evito evit ar c'hementad. O mennozhioù a oa diazezet ivez war ar Volksgemeinschaft ("kumuniezh ar bobl") ha ket war stourm ar renkadoù pe an oklokratiezh (a dalvez ez eo ar bobl a ren). Ar skrivagnerien ezel eus an dispac'h mirour a savas a bep seurt testennoù broadelour ha radikal : deizlevrioù brezel, skridoù faltazi diwar-benn ar brezel, pennadoù kelaouiñ, manifestoioù hag arnodadennoù preder peogwir e felle dezho degas kemmoù er vuhez politikel ha sevenadurel en Alamagn. Bras e voe levezon an emsav-se war ar studierien ha war ar renkadoù etre.\nMa oa eus an dro-lavar Dispac'h mirour a-raok ar Brezel bed kentañ ez eo gant ar skrivagner Hugo von Hofmannsthal hag an damkanour war ar politikerezh Edgar Julius Jung e teuas da vezañ a-bouez da vare Republik Weimar. Jung a voe awenet gant ar faskouriezh hag e vroudas ur stumm faskour eus an Dispac'h mirour etre ar bloavezhioù 1920 ha 1930 : hervezañ e oa ar vroad evel un hennad organel; mont a reas ivez a-enep d'an hiniennegezh hag er c'hontrol e savas a-du gant ar brezel hag ar soudarderezh; ha broudañ a reas ivez "engalvadeg hollek" an dud hag ar greanterezh. Nerzh produiñ ar vodernelezh a vroudas ivez, evel ma voe brudet gant izili an dazontouriezh en Italia. Enepyuzev e oa Schmitt, met embann a reas ne oa ket plijet gant mennozioù Hitler dre ma kave anezhañ displed.\nAl lodenn vrasañ izili an Dispac'h mirour a voe ganet e dibenn an XIXvet kantved, ha stummet e voent gant ar pezh a vevjont e-pad ar Brezel bed kentañ. Ar brezel koulz hag an dispac'h en Alamagn a voe gwelet ganto evel un troc'h gant an amzer dremenet, ha lod brasañ anezho a voe didouellet goude ar brezel ha soñjal a rae dezho e oa bet ur brezel dister abalamour d'ar pezh o doa bevet er fozioù-difenn, ma oa didalvez buhez an neb a glaske chom bev. An Dolchstoßlegende ("mojenn an taolioù kontell dre a-dreñv") a voe an displegadenn nemeti a voe roet dezho goude ar brezel. Er Kriegserlebnis (skiant-prenet ar brezel) o doa bevet e klaskjont sevel en-dro ar Frontgemeinschaft (kumuniezh an talbenn) hag a oa bet a-bouez pa oant war an talbenn. En em santout a raent evel margodennoù a rank dañsal evit dudi diaoulek drouksperedoù. Ul lodenn anezho a oe dedennet gant an netraelouriezh. En o skridoù Froschperspektive e klaskjont reiñ ur ster d'ar pezh o doa bevet.\nGoude 1933 e voe heskinet ul lodenn eus izili an Dispac'h mirour gant an Nazied, ha dreist-holl gant SS Heinrich Himmler, peogwir e felle dezhañ sourm a-enep ar gilstourmerien o dije gellet mont a-enep da renad Hitler. Ma oa laouen ul lodenn anezho dre ma oa bet diskaret an demokratelezh, ne savent ket a-du gant tuioù dispac'hel, gouennelour, ha sokialour ar strollad nazi. Re all a yeas diwar-wel, ha re all c'hoazh a zeuas da vezañ izili NSDAP. Re all a chomas er Reichswehr ha goude-se er Wehrmacht, hag ul lodenn anezho a gemeras perzh en irienn an 20 a viz Gouere 1944.\nEdgar Julius Jung, unan eus pennoù an emsav, bet lazhet gant an Nazied e-pad Nozvezh ar c'hontilli hir.\nMartin Travers, Critics of Modernity: The Literature of the Conservative Revolution in Germany, 1890-1933, 2001, Peter Lang Publishing, 0-82044-927-X\nJeffrey Herf, Reactionary Modernism: Technology, Culture, and Politics in Weimar and the Third Reich, 2002, Cambridge University Press, 0-52133-833-6\nFritz Stern, The Politics of Cultural Despair: A Study in the Rise of the Germanic Ideology, New Ed edition, 1974, University of California Press, 0-52002-626-8\nRoger Woods, The Conservative Revolution in the Weimar Republic, 1996, St. Martin’s Press, 0-33365-014-X\nThe Conservative Revolution in the Weimar Republic, p 29.\n↑ Griffen, Roger (ed). 1995. "The Legal Basis of the Total State" - by Carl Schmitt. Fascism. New York: Oxford University Press. p. 108.\nAdtapet diwar « https://br.wikipedia.org/w/index.php?title=Dispac%27h_mirour&oldid=1503239 »\nKemmoù diwezhañ degaset d'ar bajenn-mañ d'an 22 Ebr 2013, da 10:28.


Buhez ar Sent/1912/Bernard - Wikimammenn\nBuhez ar Sent/1912/Bernard\n◄ Loeiz Bernard Janned-Franseza de Chantal ►\nUgentvet devez a viz Eost\nAbad Klervo ha Doktor eus an Iliz (1091-1153)\nBernard , helavaran, galloudusan, brudetan ha santelan den a vevas en daouzekvet kantved, a oe ganet er bla 1091, en kastel Feunteuniou, er Bourgogn.\nOber a reas e studi gant beleien Chatilhon. Da ugent vla, e kollas e vamm. Ar gened a lintre war e dâl, ar furnez a skede en e gomzou ; an holl e gare.\nGant aon d’en em goll, e kimiadas diouz ar bed da dri bla warn-ugent hag en em dennas en manati Sito, gant tregont den yaouank, a oa en o zouez pevar eus e vreudeur.\nPac’h eent da c’houlenn bennoz o zad, arôk mont eus ar gêr, Gien, ar mab henan, a lavaras da Nivard, ar mab yaouankan, a chome gant e c’hoar Hombelina da harpan o zad en e gozni :\n— Kenavo, ma breur bihan Nivard, c’houi ho pezo breman hon holl vadou hag hon holl leveou.\n— Petra, eme ar bugel, gant eur furnez dreist e oad, c’houi gemer an nenv evidoc’h, hag a lez ganin an douar? Fall e lodennet an danve.\nA-benn nebeut goude, ar pôtrig-ze, gant e dad, a heuilho ive roudou e vreudeur, ha Hombelina, divezatoc’h, a yelo ive da leanez.\nEn Sito, Bernard a oa ken troët war ar yun ma oa eur binijen evitan en em lakat ouz tôl pa deue heur ar prejou. Didrue oa ouz e gorf, hag anzao a rê, war e gozni, oa bet êt re bell war an tu-ze, rak mar deo mat kastizan, arabad eo terri an nerz en deus roët Doue d’imp da labourât evitan. Ren a rê bue eun êl, kentoc’h eget bue eun den, ken nebeut-all a breder a gemere gant treo an douar.\nDa bemp bla warn-ugent, e oe kaset gant eun nebeut eus e genvreudeur da ziazezan manati Klervo (1116), ha dont a reas ken brao a benn eus e dôl, ma teuas hepdale da gaout seiz kant manac’h endro d’ezan.\nE c’hiz oa chom hep gourdrouz hini ebet eus ar re a oa dindannan, pa wele ne vije ket grêt a zigemer vat d’e gomzou, rak, emezan : « Pac’h a droug en hini a c’hourdrouz, hag en hini a zo gourdrouzet, elec’h diluian eur guden, nemet he luian muioc’h-mui ne rêr ken. »\nSevel a reas dre ar bed eiz-ugent ti eus e Urz. En Breiz hepken, e savas dek. Er bla 1129, Emengard, intanvez Alan Fergan ha mamm Konan III, duk Breiz, a ’n em reas leanez en Larre, en kichen Dijon. Bernard eo a zigemeras he le, ha goude e skrivas d’ezi ouspen eur wech, hag Ermengard eo a zigoras an hent da venec’h Klervo da zont en Breiz.\nWar e dremenvan, e venec’h endro d’e wele a ouele dourek. An daerou-ze a deneraas e galon hag e ouelas : « N’ouzon ket, emezan, o sevel e zaoulagad etrezek an nenv, n’ouzon ket ouz pehini eus an diou garante-man eo mat d’in senti, pe ouz karante ma bugale am stag ouz an douar, pe ouz karante ma Doue am zenn trezek ar baradoz ».\nWar ar geriou-ze e tremenas.\nSon ar c’hleier en kaonv, mesket gant pedennou an anaon kanet gant seiz kant manac’h, a lakas traouien Klervo da dregerni hag a embannas dre ar bed maro sant Bernard.\nAn dra-ze a ’n em gave d’an ugentvet devez a viz eost 1153, da nav heur diouz ar beure.\nAr zant en devoa daou vla ha tri-ugent. Daou-ugent vla a oa m’oa en em roët da Jezuz-Krist, korf hag ene, hag eiz vla ha tregont so e oa abad. Alexandr III hen lakas war roll ar zent, bla warn-ugent hepken goude e varo ; Pi VIII a roas d’ezan al lezhanv a zoktor eus an Iliz.\nE oberou a virer c’hoaz ; ouspen pemp kant gwech int bet moulet dija.\nWar e dremenvan, sant Bernard a roë ar gemmennadurez-man d’e venec’h :\n« Tri dra zo, emezan, am eus miret gwellan m’am eus gallet, hag e karfen ho kwelet oc’h ober eveldon : dalc’h-mat am eus bet nebeutoc’h a fizianz ennon ma-unan eget em nesan ; p’on bet glazet, n’am eus biskoaz klasket glazan an neb en deveze ma glazet ; evez am eus laket, muian m’am eus gallet, gant aon da rei skouer fall da unan bennak. »\n↑ Darn a lavar Bernez\nAdtapet diwar « https://br.wikisource.org/w/index.php?title=Buhez_ar_Sent/1912/Bernard&oldid=38141 »\nKemmoù diwezhañ degaset d'ar bajenn-mañ d'an 4 Gou 2012, da 10:38.


Barzhoniezh - Wikipedia\nAr varzhoniezh a zo ur gennad lennegel kozh-kenañ, dezhi meur a stumm, hag a c'heller kavout pe savet gant tammoù skridoù berr anvet gwerzennoù pe savet e komz-plaen. Pouezañ a ra d'ar saverien barzhonegoù, ar varzhed, ober war-dro da gentañ war ar stumm ha degas un endalc'h just goude.\nEn Henamzer ar C'hresianed e veze gwelet pep a eztaoladur evel ur rann eus ar varzhoniezh, pa veze pleustret aketus-tre war ar stumm hag al lusk en helavaroniezh koulz hag ar c'han hag ar c'hoariva.\nSkiantourien ar mare, ar Brederourien a ree anezho, o deus klasket termeniñ petra oa barzhoniezh ha petra ne oa ket. Aristoteles, en e levr titlet Barzhoniezh a gav ez eus tri seurt barzhoniezhoù : ar varzhoniezh veurganel (pe veurzanevell), ar varzhoniezh farsus (pe farserezh) hag ar varzhoniezh dramael (pe ar c'hoariva dramael).\nPelloc'h e chomo tri rann : ar meurzanevell, ar varzhoniezh lourennek hag ar varzhoniezh c'hoarivael, enni an drajedienn koulz hag ar fentc'hoari). Dont a raio ar gwerzennoù da vezañ merk ar varzhoniezh, pa veze gwelet ar c'homz-plaen evel un eztaoladur boutinoc'h.\nAr relijion hag ar mojennoù liammet dezhi, hag en un doare reksoc'h, ar vitologiezh a zo bet abegoù ar varzhoniezh en amzerioù kozh ha en amzer a-vremañ, koulz e touez sevenadurioù a ra kalz gand ar skridoù, koulz ha re a ra gant ar c'homz.\nEvit bezañ desket ha kelennet dre eñvor e oa ret sevel ar meurzanevelloù war ur patrom, hini heglev ar c'han, diazezet war al lusk koulz hag an hesonerezh eilet gant ur beñveg seniñ (al lourenn peurliesañ e mare ar C'hresianed kozh). Nemet en amzerioù modern, ne oa ket anv ober un diforc'h etre ar sevel barzhonegoù hag ar sevel kanaouennoù.\nPa oa kaoz eus an doueoù hag an harozioù en meurzanevelloù e veze roet ur pouez bras d'an doare-ober evit dibunañ an danevell hag evit islinennañ dre ar c'homz brasted an obererezhioù deskrivet. Diwar ar savboentoù-se, ne oa ket kalz a lec'h evit eztaoladur santidigezhioù an hiniennoù a yelo da vezañ muiañ priziet pelloc'h. Gant ar c'hlemmgan hag ar marvnad e teu eztaoladur ar sentidigezhioù ha pa vefe evit marv ur penn hag e rae ar Ch'resianed gant ar meulgan harozioù (humnos heroikos) ha pa veze ur mignon da vezañ meuleudiet e reent gant ar meulgan mignoned (humnos enkomiastikos).\nbarzhaz ; Barzaz Breiz\nAdtapet diwar « https://br.wikipedia.org/w/index.php?title=Barzhoniezh&oldid=1635839 »


Pajenn:Marigo - Buez ar Saent.djvu/326 - Wikimammenn\nPajenn:Marigo - Buez ar Saent.djvu/326\nze un Æl a beoc’h e peb-lec’h. Dre e brudanç ha dre e furnez e unanas an Duc a Savoa hac ar C’hont Sant-Gil, pere a oa var ar poent da gaout bresel etrezo, hac e tilivras evel-ze ar Savoa hac an Daufine eus ar maleriou pere a heul bepret ar vresel. Ober a reas ive ar peoc’h etre ar Roue a Franç Louis seizvet hac ar Roue a Vro-Sauz, pere a edo e bresel.\nAr Sant-mâ, guinidic a Nazianz, a ree en e yaouanctis un istim quer bras eus ar chastete ma viras epad e vuez ur burete angeliq. En ur ober e studi er Guær a Atheen, e reaz un aznaoudeguez hac un amitie particulier gant Sant Basil ; ha goude beza en\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/326&oldid=134440 »


Pajenn:Herri - Skrituriou sakr - Exod, 1861.djvu/140 - Wikimammenn\nPajenn:Herri - Skrituriou sakr - Exod, 1861.djvu/140\nrout : It, diskennit, rak pec’het en deuz ho pobl, hoc’h euz tennet euz a zouar ann Ejipt.\n8. Kuiteet ho deuz buhan ann hent hoc’h euz diskouezet d’ezho, ha great ho deuz evit-ho eul leue gant aour teuzet, hag ho deuz hen adoret ; hag o veza lazet loened en he enor ho deuz lavaret : Ar re-ze eo ho toueou, Israël, ho deuz ho tennet euz a zouar ann Ejipt.\n9. Ann Aotrou a lavaraz c’hoaz da Voïzes : Guelout a rann eo ar bobl-ma eur penn kalet a vobl :\n10. List ac’hanoun evit ma tan-flammo va buaneghez enn ho enep, ha ma ho distrujinn, ha me ho kraï mestr var eur vroad vraz.\n11. Hoghen Moïzes a bede ann Aotrou he Zoue, o lavarout : Perag, Aotrou, e tanfe ho puaneghez enep ho pobl, hoc’h euz tennet euz a zouar ann Ejipt gant eur galloud braz hag eunn dourn nerzuz ?\n12. Arabad eo, me ho ped, e lavarfe ann Ejipsianed : Gant finesa en deuz ho zennet euz ann Ejipt evit ho laza e kreiz ar meneziou, hag ho effaci divar c’hore ann douar. Ra gouezo ho puaneghez, ha diskouezit ho trugarez, o pardoni goall-ober ho pobl.\n13. Ho pet sonj euz Abraham, Isaak hag Israël, ho servicherien, da bere hoc’h euz touet drez-hoc’h hoc’h-unan o lavarout : Lakaat a rinn ar vouenn ac’hanoc’h da vobla evel stered ann env ; hag ar vro-ze holl a behini em euz komzet, he rei a rinn d’ho lignez, hag he perc’hennot anezi da vikenn.\n14. Hag ann Atrou a habaskaaz, ha ne reaz ket d’he vobl ann droug en doa lavaret e raje.\n15. Ha Moïzes a zistroaz divar ar menez, o tou-\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/140&oldid=114844 »\nKemmoù diwezhañ degaset d'ar bajenn-mañ d'an 3 Ebr 2018, da 09:48.


Pavez - Wikipedia\nPavezioù e kreiz kêr Roazhon\nO lakaat pavezioù\nAr pavezioù zo tammoù mein karrezek implijet evit goleiñ gorre ar straedoù, an hentoù.\nGwechall e vezent implijet evit an holl hentoù. An implij kentañ a voe graet anezho a-vras a oa gant ar Romaned, evit sevel o hentoù. Bremañ e vezont kavet evit tammoù hentoù kozh, pe evit straedoù e-kreiz ar c'hêrioù, kentoc'h.\nPeurliesañ ez int graet gant mein benet a-ratozh (greunit peurvuiañ), a-wechoù ivez gant tammoù betoñs, gant brikennoù (en Izelvroioù da skouer) pe c'hoazh gant tammoù koad.\nBremañ e vez implijet nebeutoc'h ar pavezioù rak rak doareoù all zo da c'holein an hentoù : gwisket e vezont gant ter-du peurvuiañ. Evit meur a abeg eo bet dilezet ar pavezioù : trouzus eo an hentoù goloet ganto, tordoroset int ha ne dremener ket ken plaen warno, pe e vefed o ruilhad gant kirri, gant marc'hoù-houarn pe o kerzhet.\nAdtapet diwar « https://br.wikipedia.org/w/index.php?title=Pavez&oldid=1681157 »\nDernière modification le 8 Gen 2016, à 17:29\nKemmoù diwezhañ degaset d'ar bajenn-mañ d'an 8 Gen 2016, da 17:29.


Diforc'hioù etre adstummoù "Brud Nevez" - Wikipedia\nDiforc'hioù etre adstummoù "Brud Nevez"\nBrud Nevez (kemmañ)\nStumm eus an 16 Meu 2007 da 17:14\n65 okted ouzhpennet , 14 vloaz zo\nStumm eus an 16 Meu 2007 da 01:08 (kemmañ)\n(Adc'hraet digoradur ar pennad pa oa un destenn diezhomm enni)\nStumm eus an 16 Meu 2007 da 17:14 (kemmañ) (dizober)\nUr gelaouenn lennegel vrezhonek eo '''Brud Nevez''' ha staget eoez eus outi un [[ti-embann]] dezhañ an hevelep anv. E-barzh ar [[kevredigezh|gevredigezh]] [[Emgleo Breiz]], houmañ ur c'hevread kevredigezhioù, e vez meret an ermaeziadennoùembannadennoù.▼\n▲Ur gelaouenn lennegel vrezhonek eo '''Brud Nevez''' ha staget eo outi un [[ti-embann]] dezhañ an hevelep anv. E-barzh ar [[kevredigezh|gevredigezh]] [[Emgleo Breiz]], houmañ ur c'hevread kevredigezhioù e vez meret an ermaeziadennoù.\n==Krouidigezh ar gelaouenn ''Brud''==\nE [] eo bet krouet ar [[mareadeg]] trimiziek ''Brud'' evel kelaouenn lennegel Emgleo Breiz. Istitlet e oa ar gelaouenn "Ar Yez hag ar Vro" hag e veze implijet ar skritur kazi nevez-flamm a oa bet fardet gant ar chaloni [[Frañsez Falc'hun]], hemañ pennkelenner war ar yezhoù keltiek e [[Skol-Veur Roazhon]]. E [] ene doaoa bet roet dezhañ asant Ministr an Deskadurezh gall evit ma vovefe implijet ar skritur-se a dapas diouzh-se hec'h anv, ar skritur (pe an doare-skrivañ) [[skolveurieg|skolveuriek]]. Meneget e oa anv ar merour an Dr Dujardin, met ar [[kentskrid|c'hentskrid]] hahag an div drederenn eus ar mareadeg a oa deuet diouzh pluenn [[Per-Jakez Helias|Per Helias]] (pevar pezfezh-c'hoari dindan an [[talbenn]] "Tan ha Ludu").\nAdtapet diwar « https://br.wikipedia.org/wiki/Dibar:MobileDiff/135421 »


Lavarenn greizennus - Wikipedia\nImplijet e vez an termen yezhoniel lavarenn greizennus (LG) (saoz. "FP" pe focus clause) evit komz eus ar rann pennañ eus ur frazenn ma kaver ennañ ar stlenn pouezusañ.\nBez e c'hell bezañ merket e pelec'h emañ kreizenn (saoz. focus) ur frazenn gant elfennoù lusk ha/pe kevreadurezhel.\nAbalamour m'eo difetis ha ledan he ster, er yezhoniezh eo bet dielfennet ar greizennelezh e meur a doare disheñvel.\nGwezhall e veze komprenet evel ur perzh liammet strizh ouzh ur ger er frazenn, evel da skouer "Reolenn an Taol-mouezh Kraoñellek" (saoz. Nuclear Stress Rule) kinniget gant Morris Halle ha Noam Chomsky, ma veze liammet ganti taol-mouezh pennañ ar frazenn hag un elfenn resis nemeti. Pal ar reolenn-se a oa klask sklaeraat ar fed ma kreder ez eus e pep frazenn ur ger (ar c'hraoñell) ma vez pouezet warnañ muioc'h evit ar re all abalamour m'eo hennezh pouezusoc'h evit ar re all.\nDiwezhatoc'h e oa bet kinniget termeniñ kreizenn ur frazenn hervez dielfennadur ar strukturioù kevreadurezhel dre studial lec'hiadur pep elfenn er frazenn. Da skouer, hervez Teorienn Barrenn-X yezhadur ar strukturioù frazennel e vez kavet an termen pennañ (saoz. lexical head) al lavarenn greizennus (LG) e penn-kentañ pe e tu-kleiz ur frazenn er yezhoù romanek evel an italianeg.\nBremañ e anzaver ne rankfer klask merkoù al LG war gerioù pe zoken lec'hioù strukturel ur frazennw ar-eeun hepmuiken, met kompreneet e vez kentoc'h ar gerizennelezh evel al liamm etre un taol-mouezh pouner (an "taol-lusk", saoz. pitch accent) diouzh un tu hag ar "pouezusted stlennek" (saoz. informational salience) diouzh an tu all, da vezañ liammet o-daou ouzh kenarroud un diviz war ober.\nPa vez implijet ar greizenn evel ur perzh yezhadurel, gant dielfennadurioù semantikel resis e vez lâret e teu da vezañ un elfenn diakritek hag a dalvez da diforc'hañ un doare da gompren ar frazenn (an doare gantañ ur greizenn resis) diouzh doareoù all da gompren ar memes frazenn hep ma rankfe bezañ kemmet urzh ar frazenn met kentoc'h dre an doare da gompren al liammoù etre elfennoù ar frazenn. Disheñvel eo neuze argemmennoù stag ha distag skopos matematikel pep doare da gompren ar frazenn: ledanoc'h e vefe skopos ar frazenn deskrivet ganti un tolead ledanoc'h a degouezhioù keit ha ma vefe strisoc'h hini ar frazenn pishoc'h deskrivet ganti degouezhioù resisoc'h.\nTalvoudus eo kompren e c'hell bezañ liesek kreizennoù ur frazenn rak evel-hen e c'heller deskrivañ gwelloc'h efedoù ur skopos strizh pe ledan ha liammoù hemañ gant kealoù semantikel evel an emplegadur.\nAdtapet diwar « https://br.wikipedia.org/w/index.php?title=Lavarenn_greizennus&oldid=1462352 »\nKemmoù diwezhañ degaset d'ar bajenn-mañ d'an 4 Ebr 2013, da 15:34.


Leonidas Polk gant e unwisk soudard\nLeonidas Polk, ganet d'an 10 a viz Ebrel 1806 hag aet da Anaon d'ar 14 a viz Even 1864, a oa brudet evit bezañ ur jeneral e lu Stadoù Kengevreet Amerika war dachenn kornôg Brezel diabarzh Stadoù-Unanet Amerika. Bez e oa bet plantour e Maury County, Tennessee. Eil kenderv ar prezidant James K. Polk e oa ivez. Brudet e voe ivez evel eskob Louisiana, ar pezh a voe abeg d'e lesanv Sewanee's Fighting Bishop.\nAlies e vez graet anezhañ "Leonidas K. Polk." N'en doa ket a eil anv, ha biken ne voe sinet gantañ paperenn ebet gant an anv-se. Ar "K" ouzhpennet a oa deuet diwar ur pennad en ur gazetenn eus New Orleans pa voe marvet: "Polk, Leon. (k)" evit killed in action (marvet ouzh ar stourm).\nPolk a oa unan eus ar re brudetañ ha burutelletañ jeneraled ar Su e-pad ar brezel. Prezidant Stadoù Kengevreet Amerika Jefferson Davis en devoa fiziet ennañ ur roll uhel el lu, daoust ma oa hep skiant-prenet ebet eus domani ar brezel, met dre ma anaveze mat traoñienn ar Mississippi. Ar wirionez a oa e oant kamaladed o-daou ha dre e roll en iliz e oa doujet gant Jefferson Davis.\nE-penn bagadoù soudard e oa e-pad emgann Shiloh, emgann Perryville, emgann Stones River, Kampagn Tullahoma, emgann Chickamauga, Kampagn Chattanooga, ha Kampagn Atlanta. Marvet eo e 1864 e-pad Kampagn Atlanta pa voe tizhet garv gant un obuzenn pa oa o sellet ouzh an dachenn emgann.\nUn eskob ouzh ar stourm[kemmañ | kemmañ ar vammenn]\nUnan eus mojennoù brudetañ ar brezel diabarzh a zo: Polk a oa o sellet e ofiser ar Major jeneral Benjamin F. Cheatham, o vont war-raok gant e divizion. Cheatham a huchas (gant testoù), "Give 'em hell, boys!" ("Roit dezho an ifern paotred!") ha Polk o klevet kement-se, chomet e oa un eskob en desped da vezañ soudard, da eilgeria ar youc'h "Give it to 'em boys; give 'em what General Cheatham says!" ("Roit dezho paotred; roit dezho ar pezh en deus laret ar Jeneral Cheatham!")\nLeonidas Polk gant e unwisk eskob\nAdtapet diwar « https://br.wikipedia.org/w/index.php?title=Leonidas_Polk&oldid=1739934 »\nKemmoù diwezhañ degaset d'ar bajenn-mañ d'an 20 C'hwe 2017, da 18:01.


1 Komz an AOTROU a voe disklêriet da Sofonia mab Kushi, mab Gedalia, mab Ameria, mab Ezekiaz, en deizioù Jozia mab Amon, roue Juda.\n2 Me a lakaio da vont da goll an holl draoù war-c'horre an douar, eme an AOTROU.\n3 Lakaat a rin da vont da goll an dud hag al loened, da vont da goll laboused an neñvoù ha pesked ar mor, hag abegoù da gouezhañ gant ar re fall, hag e lamin an dud a-ziwar c'horre an douar, eme an AOTROU.\n4 Astenn a rin va dorn war Juda ha war holl dud Jeruzalem, hag e lamin eus al lec'h-se ar pezh a chom eus Baal, hag anv e servijerien hag e aberzhourien,\n5 hag ar re a stou war an toennoù dirak arme an neñvoù, hag ar re a stou en ur douiñ dre an AOTROU hag en ur douiñ ivez dre o roue,\n6 hag ar re a zistro diouzh an AOTROU, hag ar re ne glaskont ket an AOTROU ha ne soñjont ket ennañ.\n7 Chom peoc'h dirak an Aotrou AOTROU! Rak tost eo deiz an AOTROU, rak an AOTROU en deus aozet un aberzh, ha santelaet en deus e re bedet.\n8 En deiz aberzh an AOTROU, e kastizin ar briñsed ha mibien ar roue, hag an holl re a wisk dilhad estren.\n9 Hag e kastizin en deiz-se an holl re a lamm dreist an treuzoù, hag ar re a leugn ti o aotrou a daerder hag a floderezh.\n10 En deiz se, eme an AOTROU, e vo klevet kriadennoù eus dor ar Pesked, yudadennoù eus an eil karter, hag un diskar bras eus ar c'hrec'hiennoù.\n11 Garmit c'hwi, tud Maklesh! Rak distrujet eo an holl re a werzh, distrujet eo an holl dud-se bec'hiet a arc'hant.\n12 Hag e c'hoarvezo en amzer-se ma furchin Jeruzalem gant lampoù, ha ma kastizin he zud en em stag war o lec'hidenn hag a lavar en o c'halonoù: An AOTROU ne raio na mad na droug.\n13 O madoù a vo preizhet hag o ziez gwastet. Savet o devo tiez, met ne vint ket o chom enno, ha plantet o devo gwini, met n'evint ket eus o gwin.\n14 Tost eo deiz bras an AOTROU, tost eo ha dont a ra gant hast. Klevet eo mouezh deiz an AOTROU, neuze an den kreñv a laosk kriadennoù c'hwerv.\n15 Un deiz a gounnar eo an deiz-se, un deiz a dristidigezh hag a anken, un deiz a zistruj hag a c'hlac'har, un deiz a deñvalijenn hag a zic'houloù, un deiz a goabr hag a vrumenn,\n16 un deiz a shofaroù (= trompilhoù e korn maout) hag a c'halv-diwall a-enep ar c'hêrioù kreñv hag an tourioù uhel.\n17 Lakaat a rin an dud en estrenvan, hag e kerzhint evel dalled, dre m'o deus pec'het a-enep an AOTROU. Hag o gwad a vo skuilhet evel ar poultr, hag o c'hig evel lastez.\n18 Nag o arc'hant nag o aour ne c'hellint o dieubiñ en deiz kounnar an AOTROU, ha gant tan e warizi e vo kuzumet an douar holl. Rak dre un distruj leun ha trumm e skoio war holl dud an douar.\n1 Sellit pizh ouzhoc'h hoc'h-unan, broad divezh,\n2 a-raok ma c'hano an urzh, ha ma tremeno an deiz evel ur bellenn, a-raok ma teuio deiz kounnar an AOTROU warnoc'h, a-raok ma teuio deiz kounnar an AOTROU warnoc'h!\n3 Klaskit an AOTROU, c'hwi holl tud izel ar vro, c'hwi hag a ra ar pezh a c'hourc'hemenn! Klaskit ar wirionez, klaskit an douster! Marteze e viot lakaet e surentez en deiz kounnar an AOTROU.\n4 Rak Gaza a vo dilezet, Askelon a vo un dismantr, kaset e vo kuit Asdod e-kreiz an deiz, hag Ekron a vo diskaret.\n5 Gwalleur d'an dud a zo o chom e-kichen ar mor, da vroad ar Geretiz! Komz an AOTROU a zo a-enep deoc'h, Kanaan, douar ar Filistined! Da zistrujañ a rin betek na'z po den ken.\n6 Ha bro ar mor ne vo nemet peurvanoù, logelloù mêsaerien ha parkoù deñved.\n7 Hag e vo an aodoù-mañ evit nemorant ti Juda, eno e peurint. D'an abardaez e tiskuizhint e tiez Askelon, rak an AOTROU o Doue o gweladenno hag a zegaso en-dro o sklaved.\n8 Klevet em eus dismegañsoù Moab ha kunujennoù mibien Ammon, p'o deus dismegañset va fobl hag en em savet gant rogentez a-enep he harzoù.\n9 Setu perak, me a zo bev! eme AOTROU an armeoù, Doue Israel, Moab a vo evel Sodom ha mibien Ammon evel Gomora, ul lec'h goloet a linad, ur vengleuz holen, ur glac'har da viken. Nemorant va fobl o freizhataio, ha nemorant va broad o ferc'henno.\n10 Kement-se a c'hoarvezo dezho en abeg d'o lorc'hentez, dre m'o deus dismegañset ha goapaet pobl AOTROU an armeoù.\n11 An AOTROU a vo spontus en o enep, rak kas a raio da netra holl zoueoù an douar, ha pep den a stouo dirazañ en e vro, ha zoken holl inizi ar broadoù.\n12 C'hwi ivez, Kushiz, c'hwi a vo lazhet dre va c'hleze.\n13 Astenn a raio e zorn war-zu an hanternoz hag e tistrujo Asiria, ober a raio eus Niniv ur glac'har, ul lec'h sec'h evel ur gouelec'h.\n14 Tropelloù a gousko en he c'hreiz, loened a bep seurt, ar pilikant hag an heureuchin a vo o chom e-touez togennoù e golonennoù. Kriadennoù a vo klevet ouzh ar prenestroù, an distruj a vo war an treuzoù, hag al lambrusk sedrez a vo lamet kuit.\n15 Hounnezh eo ar gêr laouen a veve e surentez, hag a lavare en he c'halon: Me ha netra nemedon! Penaos eo deuet da vezañ ur gouelec'h, un toull evit al loened? Piv bennak a dremeno e-biou dezhi a c'hwitello hag a hejo e zorn.\n1 Gwalleur d'ar gêr disent ha saotret, d'ar gêr na ra nemet gwaskañ!\n2 N'he deus ket selaouet ar vouezh, n'he deus ket degemeret ar reizhadur, n'eo ket en em fiziet en AOTROU, n'he deus ket tostaet ouzh he Doue.\n3 He renerien en he c'hreiz a zo leoned o yudal, he barnerien a zo bleizi an abardaez na lakaont netra a-du evit ar mintin.\n4 He frofeded a zo rok ha tud fall, hec'h aberzhourien o deus saotret an traoù santel, gwallerien int e-keñver al lezenn.\n5 An AOTROU a zo reizh en he c'hreiz, ne ra ket a zireizhder. Bep mintin e laka e varnedigezhioù er sklêrijenn, ha ne vank ket d'henn ober, met an den direizh n'anavez ket ar vezh.\n6 Kaset em eus da netra broadoù, o zourioù a zo distrujet, gwastet em eus o straedoù, kement ken na dremen den enno. O c'hêrioù a zo gwastet, diboblet ken n'eus annezad enno.\n7 Hag e lavaren: Va doujañ a ri da nebeutañ, degemer a ri kelennadurezh. Neuze he chomaj ne vo ket distrujet, ar pezh am boa divizet a-enep dezhi! Met hastet o deus huduraat o holl oberoù.\n8 Setu perak, va gortozit, eme an AOTROU, d'an deiz ma savin evit an diwisk. Rak divizet em eus dastum ar broadoù, ha bodañ ar rouantelezhioù, evit skuilhañ warno va c'hounnar, holl dan va fulor, rak an douar holl a vo lonket dre dan va gwarizi.\n9 Neuze e troin muzelloù ar pobloù e muzelloù glan, evit ma c'halvin holl anv an AOTROU, evit ma servijint anezhañ a-unvan.\n10 Eus tu all da stêrioù Kush, va azeulerien, merc'h va re stlabezet, a zegaso din profoù.\n11 En deiz-se ne vi ken mezhek en abeg d'an holl oberoù ec'h eus pec'het drezo a-enep din; rak neuze e lamin eus da greiz an holl re a zo bet laouen gant da lorc'h, ha ne gendalc'hi ken da vezañ lorc'hus war venez va santelezh.\n12 Lezel a rin ez kreiz ur bobl izel ha dinerzh, a lakaio he fiziañs en anv an AOTROU.\n13 Nemorant Israel ne raio ket a zireizhder, ne lavarint ket a c'hevier, n'en em gavo ket en o genoù un teod touellus, met peuriñ a raint hag e tiskuizhint, ha ne vo den da spontañ anezho.\n14 Kan a levenez, merc'h Sion! Laosk kriadennoù a eürusted, Israel! Bez laouen ha laouena da galon, merc'h Jeruzalem!\n15 An AOTROU en deus tennet ar setañsoù douget ez enep, pellaet en deus da enebour. Roue Israel, an AOTROU, a zo ez kreiz, ne weli ken ar gwalleur.\n16 En deiz-se e vo lavaret e Jeruzalem: Na'z pez ket aon! Sion, arabat da'z taouarn dinerzhañ.\n17 An AOTROU da Zoue a zo ez kreiz, ar Galloudeg az saveteo. Laouen e vo en abeg dit eus ul levenez brasañ, ober a raio peoc'h en e garantez, laouenaet e vo diwar da benn gant ur c'han tridus.\n18 Dastum a rin ar re a zo trist, pell diouzh ar bodadegoù meur; deuet int diouzhit, warno e pouez an dismegañs.\n19 Setu, en amzer-se em bo d'ober gant da holl waskerien. Dieubiñ a rin ar gammed, dastum a rin a re a zo bet kaset kuit. Hag e rin anezho un abeg a veuleudi hag a enor en holl vroioù ma'z int bet dismegañset enno.\n20 En amzer-se ho lakaat a rin da zistreiñ, en amzer-se ho tastum a rin, rak ho lakaat a rin da gaout brud ha meuleudi e-touez holl bobloù an douar, pa zistroin hoc'h harluidi dirak ho taoulagad, eme an AOTROU.


Pajenn:Ar Prat Rimadellou brezonek, 1911.djvu/146 - Wikimammenn\nPajenn:Ar Prat Rimadellou brezonek, 1911.djvu/146\nAr bleiz glapezen en em lakaas adarre dindan ar gavell.\n— « Brema ’vat, ejen, e c’houzout petra ez peus da ober : lezel hennez aze ! Me ya da bignat war siminal an ti zo du-hont, da c’hervel an dud da zont da ober e stal d’ar bleiz. Alanig, pignet war an ti, a youc’he :\n« Aze ema ar bleiz er griped, it buhan d’hen laza. »\nAn dud a yeas gant o ferc’hjer houarn. Ar bleiz ne oe ket lazet, mes brevet e oe e gorf ha broustet e ziwesker outan. Brao d’ezan c’hoaz pa en devoa gellet miret e dammig buez goude beza bet ken tost d’ar maro.\nEur pennad mat goude, ar bleiz — bet meur a zervez hep mont kalz eus e lojeiz, — en em gavas gant al louarn, a zouge diou pe deir yar en e c’hinou.\n— « Ro d’in lod da vihana, eme ’r bleiz : pell ’zo n’em eus bet tamm ! »\nUnan a oe roet d’ezan.\n— « Brema, mar peus c’hoant da gaout muioc’h, deus ganen-me ember, hag ez aimp hon daou da welet eur glud bennak. »\n— « Mont a-walc’h a rin ! » eme ar bleiz.\nHag i dao o daou dioc’h an nor.\nAlanig a yeas er glud da genta, hag a zigasas gantan ar pez a c’helle. Ar bleiz d’e dro a ziskennas, termi a rankas evit hen ober evelato, rak an toull a yoa moanik. Kerkent ha ma’z eas war ar glud, houma a dorras, hag ar paour kez bleiz a gouezas e kraou ar pen-moc’h lard a yoa dindan.\nAlanig, pa glevas an trouz, a bignas en eur c’hoarzin gwalc’h e galon, war siminal an ti.\n— « Aze, emezan, ema ar bleiz o laza ar pen-moc’h lard. »\nBuhan ha buhan ez ejod da welet. Ar bleiz ne oe ket lazet, mes eur roustad bazadou en devoa bet ken e save ar moged dioutan.\nDem goude, al louarn, ha n’en doa bet tamm ebet pell a yoa, a welas o tont gant an hent daou zen gant eur c’harrad pesked.\nNe oe ket pell oc’h ober e zonj.\nGourvez a eure war lez an hent bras, en eur ober ar maro bihan.\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/146&oldid=161285 »\nKemmoù diwezhañ degaset d'ar bajenn-mañ d'an 3 Mae 2020, da 12:41.


Leopold II Belgia - Wikipedia\nLeopold II Belgia\nLeopold II a Velgia\nLeopold II ouzh un timbr belgiat\nLouis Philippe Marie Victor Leopold II a Velgia (9 a viz Ebrel 1835 – 17 a viz Kerzu 1909), a voe Roue Belgiz adalek an 10 a viz Kerzu 1865 betek e varv.\nBez' e oa ivez priñs Belgia, dug Saks, priñs Saks-Kobourg-Gotha, dug Brabant (1835-1865), impalaer personel Kongo (1884-1908), a zegouezhas da vout roue war-lerc'h e dad Leopold Kentañ e 1865. Louise a Orleañs e oa anv e vamm. Penegwir e varvas e vab en e raok eo e niz Alberzh Kentañ a voe roue war e lerc'h.\nBrudet e voe ar roue-se abalamour m'en doa un drevadenn dezhañ e-unan, a oa anvet "Stad dizalc'h Kongo", ma renas warni eus 1884 da 1908. Rankout a reas tud Kongo mont da zastum kaoutchoug er goadeg, un danvez a oa ezhomm bras anezhañ evit bandennoù-rod ar c'hirri-tan a groged d'ober e labouradegoù Europa. Gant an domani prevez-se ne voe ket pell ar roue o pinvidikaat\nKalz a savadurioù hag a vonumantoù a voe savet e Brusel gant ar roue "saver-tiez" war-bouez an arc'hant tennet eus pinvidegezhioù naturel Kongo.\nGoude ur vrudadeg etrebroadel kaset gant Breizhveuriz, Edmund Dene Morel en o fenn, hag a ziskulie an torfedoù heugus a veze graet er vro gant an drevadennerien, goude danevellskrid Casement, e voe ret d'ar roue cheñch penn d'ar vazh. Reiñ e Gongo d'ar vroad velgiat a reas, hag ar gouarnamant belgiat d'hec'h envel "Kongo belgiat" neuze.\nUr serc'h en doa Leoplod II, Caroline Lacroix (1883–1948), ha bugale o doe.\nBruxelles, ville d’Afrique : Une visite guidée sur les traces de la colonisation belge\nLes atrocités congolaises dans la littérature européenne populaire\nUn holocauste oublié au Congo\nLe roi Léopold II : criminel contre l'humanité\nArte - Le roi blanc, le caoutchouc rouge, la mort noire\nLe Monde Diplomatique - Les Fantômes du Roi Léopold II. Un holocauste oublié\nDailymotion - Le roi blanc, la mort noire\nAdtapet diwar « https://br.wikipedia.org/w/index.php?title=Leopold_II_Belgia&oldid=1814230 »\nKemmoù diwezhañ degaset d'ar bajenn-mañ d'an 10 Kzu 2018, da 10:12.


Gweledennet e vo ti feurm Kerporho e Pleuwigner\nd'an 17 a viz Mezheven etre 10e ha 12e.\nDegemeret e vimp e brezhoneg!\nLakait ho anvioù a-raok an 10 a viz Mezheven.\nMoian vo dont get bugale adal 6 vlez.\n5€ dre Ezel - 10€ dre familh.\nENSKRIVADUR RANKET :\nNolwenn TATARD : nol.tatard@free.fr 06 31 60 26 82


Strat Clut - Wikipedia\nRouantelezh Ystrad Clud, pe Strat Clut, pe Srath Chluaidh e gouezeleg (pe Strathclyde hervez ar saoznegerien), pe Kambria ivez, a oa unan eus ar rouantelezhioù brezhon en hanternoz Enez Vreizh, e mervent Skos, e deroù ar Grennamzer, etre ar Vvet hag an XIvet kantved. Pelloc'h e padas eget ar rouantelezhioù brezhon all en Hanternoz kozh.\nYstrad Clud, Strad Clud\nRouantelezh Ystrad Clud\n410 – 1054 →\n- Dilez ar Romaned 410\n- Staget ouzh Bro-Skos 1054\nRoc'h Dumbarton eus ar c'hreisteiz. Edo kreñvlec'h Alt Clut war ar menez en tu-dehoù.\nKartenn eus an Hen Ogledd.\n3 Roudoù skrivet\n5 An Hanternoz Kozh\n6 Rouantelezh Alt Clut\n7 Marevezh ar Vikinged\n8 Fin ar rouantelezh\nAn anv Alt Clut ( pe "Allt Clud" e kembraeg a vremañ), a veze graet anezhi ivez abalamour ma oa anv Kastell Dumbarton, kêrbenn ar rouantelezh-se a en em astenne a-hed ar stêr Clyde hag en arvor kornôk Bro-Skos a vremañ. Hec'h amezeien e oa rouantelezhioù brezhon Rheged er c'hreisteiz, ha Gododdin er biz-reter, a-raok na voe distrujet ar re-se gant an Angled a savas Bernikia ha Northumbria en o lec'h.\nMarteze e teue eus meuriad an Damnonii meneget e geographia Claudius Ptolemaeus. Dizalc'h e chomas Rouantelezh Strad Clud betek an XIvet kantved pa voe aloubet gant rouantelezh Bro-Skos, ha mont a reas ar yezh vrezhonek eno da goll buan a-walc'h.\nN'eur ket re sur e pelec'h e oa harzoù ar rouantelezh. Moarvat ez ae eus Loch Lomond a-hed ar stêr Clyde, betek kornad Aeron, en-dro da Ayr hiziv. Ur roue "Coroticus", Ceredig, roue Alt Clut, a resevas ul lizher a-berzh Sant Padrig. Un diskennad dezhañ, Rhydderch Hael, a veve er memes koulz hag Urien Rheged.\nE Geographia Ptolemaios ez eus ul listennad meuriadoù, pe strolladoù meuriadoù, a oa o vevañ e kreisteiz Bro-Skos da vare an aloudabeg roman ha savidigezh Preden Roman, er Iañ kantved. En o zouez e kaver\nan Damonii, a oa Carman o c'hêr-benn war a seblant,\nan Otalini, a vefe bet Traprain Law o c'hêrbenn,\nar Selgovae er Southern Uplands hag e Galloway,\nhag an Novantae.\nWar a seblant e oa ur meuriad arall, ar Maeatae a oa o chom war-dro Stirling hag a zo meneget en testennoù roman diwezhatoc'h.\nDaoust ma oa merket harzoù hanternoz an Impalaeriezh Roman gant Moger Hadrian e-pad an darn vrasañ eus ar marevezh-se, n'eo ket gwall sklaer betek pelec'h ez ae levezon ar Romaned war-du an norzh. Kreñvlec'hioù a oa en hanternoz d'ar voger, ha teir gwech e voe kaset an harz pelloc'h etrezek an hanternoz. Div wech ez eas betek Moger Antoninus hag e-pad ergerzh-brezel Agricola e tizhas ar stêr Tay. Ouzhpenn-se e veze aozet troioù-brezel alies a-walc'h da gastizañ pobloù an hanternoz pa ne vezent ket fur ha sioul. Tud an norzh a veaje en dachenn roman ivez, da genwerzhiñ, da vrezeliñ pe da lakaat o anv el lu roman. N'eo ket sklaer pegen romanekaet e oa Preden, e rannvroioù pinvidik ar reter zoken, met moarvat ne oa ket gwall romanekaet an Damonii.\nWar-dro fin an dalc'hidigezh roman e oa niverusoc'h-niverusañ argadadegoù ar Pikted, ar Scotti hag an Attacotti. Argaset e voe meuriadoù su Bro-Skos ivez, war a seblant. Diwirheñvel eo en doa disparti ar Romaned, e 410, kalz levezon war ar c'hempouez milourel en darn-se eus ar vro. Un efed kalz brasoc'h war an armerzh en doa arsav paeadeg ar goproù e su Moger Hadrian, avat.\nN'eus diell ebet ganeomp diwar-benn harzoù rouantelezh Alt Clut met gallout a reer o divinout dre an anvioù-lec'h. En em astenn a rae ar rouantelezh adalek Loch Lomond, ma oa ur Roc'h ar Vrezhoned war e lez betek Campsie Fells ha Stirling.\nAn Hanternoz KozhAozañ\nAn Hanternoz Kozh eo an anv a vez graet ouzh ar broioù brezhonek a oa er c'hreisteiz da Galedonia, etre ar Vvet hag an Xvet kantved. Ar re-se a ranke stourm ouzh an alouberien (Angled, Pikted pe Skoted).\nRouantelezh Alt ClutAozañ\nGoude 600 e teu an andonioù da vezañ fonnusoc'h. Bez ez eus un disemglev etre an istorourien diwar-benn o jubennadur. E derou an VIIvet kantved e oa Áedán mac Gabráin an den pouezusañ e norzh Preden hag aotrouniañ a rae Dal-Riata ar rannvro war a seblant. Distrujet e oe e c'halloud e 604 pa voe faezhet gant Æthelfrith Northumbria en Emgann Degastan.\nKrediñ a reer, goude ma n'eo ket splann ar prouennoù, e oa bet brasaet o rouantelezh war-du an norzh gant Æthelfrith hag e warlerc'hidi. E-pad ar mare-se e oant bet o vrezeliañ e norzh Kembre hag aloubet o doa rouantelezh Elmet, ar pezh a c'hellfe diskouez e oant oberiant tre er rannvro. E 638 e veneg Bloazdanevell Ulster "Emgann Glenn Muiresan ha sez Eten", ha gallout a ra an dra-se livañ aloudabeg Din Eidyn gand Oswald Northumbria. N'eo ket sklaer tre an andon, avat.\nE 694 e tezrevell Bloazdanevell Ulster en doa faezhet Eugein I Alt Clut tud Dal Riata ha lazhet Domnall Brecc, mab bihan Áedán, e Strathcarron. Meneget eo an trec'h-se e-barzh Y Gododdin. En andonioù kembraek e vez galvet lec'h an emgann-se Bannawg, un anv en defe an hevelep gwrizienn ha Bannockburn hag a livfe ar geunioù lec'hiet etre Loch Lomond ar ar stêr Forth hag al lennoù hag ar torgennoù war-du an norzh. Re baour e oa an tirioù-se da vezañ un abeg a vrezel met kontrolet e voe an tirioù war-du an norzh hag ar reter eus ar rannvro-se gant rouantelezhioù bihan ha n'anavezer netra diwar o fenn. Truajidi e oant d'ar rouantelezh pouezusoc'h eget Dal-Riata, Alt-Clut pe Fortriu ha kalz stourm a oa etre ar re-se diwar-benn rannadur ha dasparzh an truaj.\nNe anavezer hogozik netra diwar-benn istor Alt-Clut er VIIvet kantved. Menegiñ a ra ar bloazdanevelloù iwerzhonat emgannoù war aod kornôk Iwerzhon, ma kemeras perzh brezhoned. Krediñ a reer e oant-int harluidi pe goprsoudarded met posupl eo ivez e vijent bet tud eus Alt Clut.\nE deroù ar VIIIvet kantved e veneg ar Bloazdanevell Ulster daou emgann etre Alt Clut ha Dal-Riata e "Lorg Ecclet e 711 hag e-kichen ar roc'h Minuirc e 717. N'eo ket sklaer hag eñ e oa pouezus en doare gwir an darvoudoù-se. Diwezhatoc'h war a seblant e argasas ar roue pikt Óengus I ar Bikted Alt Clut teir gwech met hep berzh. Ganto-o-unan e oa ar Bikted e 744 met 750 o-doa kenlabouret ar Bikted gant Eadberht Northumbria. Ur faezhidigezh vras o-doa gouzanvet ar Bikted ha Talorgan, breur Óengus, a voe lazhet gant Teudebur Alt Clut. Kompezenn Kyle a vefe bet skrapet gant Eadberht e 750, digant Alt Clut moarvat.\nWar-dro 752 e varvas Teudebur ha ret e voe d'e vab da stourm ur argasadeg eus Oengus hag Eadberht e 755. Sezizañ a rae ar Bikted ha tud Northumbria Dumbarton ha rediet o-doa anezhañ da vont d'ur gwaz. Distrujet e voe lu Northumbria tra ma tistroe d'he bro, avat, ha frank e chomas Strathclyde war a seblant.\nNebeut muioc'h a glever diwar-benn Alt Clut betek an IXvet kantved. Devet e vefe bet Dumbarton e 780 met n'anavezer ket gant piv. Goude-se e tistrujas tud Alt Clut Dunblane e 849, dindan ren Artgal Alt Clut\nMarevezh ar VikingedAozañ\nE 870 e vlenias ar pennoù viking Amlaíb Conung hag Imar ul lu hag a sezizas Alt Clut. Pevar mizvezh e padas ar seziz ha distrujet e voe ar c'hreñvlec'h. Kas a rejont en-dro kalz prizonidi da Iwerzhon Artgal map Dumnagual en o zouez. Lazhet e vefe bet hemañ e Dullen e 872 war urzh Constantín mac Cináeda. Run Alt Clut a renas war e lerc'h. Euredet e voe gant ur c'hoar da g-Constantín hag e vab marteze e oa an Eochaid Bro-Skos a voe roue Alba pe Strathclyde.\nGoude-se e voe sujet alies rouantelezh Strathclyde da hini Alba hag-eñv ne oa ket dibaouez an aotrouniezh-se ha, kontrol d'ar pezh a soñje gwechall, ne oa ket un apanaj eus ar gurunenn skosat.\nGoude Emgann Brunanburh ez eas Domnall mac Eógain da roue Strathclyde. Marteze e voe staliet war an tron gant Máel Coluim mac Domnaill met n'eo ket sur ha war a seblant e oa un stad dizalc'h a-walc'h Strathclyde d'ar mare-se.\nFin ar rouantelezhAozañ\nNe oa ket sujet penn-da-benn ar rouantelezh gant Alba e fin an Xvet kantved evel ma tiskouez ar fed en doa lazhet Amdarch Alt Clut Cuilén mac Iduilb goude gwallañ e c'hoar e 971 hag e erlerc'hier, Máel Coluim ne seblant ket bezañ an hevelep den hag Máel Coluim mac Cináeda. Goude Mael e renas Owen II Alt Clut a varvas en emgann Carham e 1018. Gwirheñvel eo en-doa Owen un erlerc'hiad met dianav eo e anv.\nAloubet e voe Rouantelezh Alt Clut gant Alba etre 1018 ha 1054 war a seblant, e-pad ren Máel Coluim mac Cináeda moarvat. E 1054 e voe kaset Siward Northumbria gant ar roue saoz Edouarzh ar C'hofesour a-enep ar Skosiz renet gant Mac Bethad mac Findláich ha Máel Coluim, "map roue tud Kambria". N'ouzer ket hag anvet e voe Máel Coluim da roue na pegeit e vevas.\nEr bloavezhioù 1070 d'an nebeutañ e oa mistri rouaned Skos war rouantelezh Strathclyde hag anat eo ez eas d'un apanaj, rak da David Iañ Bro-Skos e voe roet gant e vreur Aleksandr Iañ Bro-Skos\nThe Anglo-Saxon Chronicle, Mss. D and E, various editions including an XML\nAdtapet diwar « https://br.wikipedia.org/w/index.php?title=Strat_Clut&oldid=1924060 »\nDernière modification le 2 Gen 2022, à 09:51


Cölln - Wikipedia\nBerlin ha Cölln e penn-kentañ an XIIIvet kantved, gant Karl Friedrich von Klöden\nCölln (e melen) diwar ur steuñv eus 1688\nCölln (pe Altkölln) a oa un enezenn war ar Spree. Hiziv an deiz ez eo ur c'harter e kreiz-kêr Berlin, e karter Mitte en arondisamant Berlin-Mitte. Krouet e voe Cölln e 1237 ha kendeuzet e voe gant Berlin e 1709. Meur a briñs eus an tiegezh Hohenzollern a voe ganet e Cölln er XVIvet ha XVIIIvet kantved. Hiziv an deiz e kaver roud eus anv Cölln er c'harter anvet Neukölln e Berlin.\nPoblañs hag armerzh[kemmañ | kemmañ ar vammenn]\nSavet e voe Cölln en XIIIvet kantved tro-dro da bPetriplatz. Dont a ra anv ar blasenn eus hini iliz Sant-Pêr, a voe distrujet e-pad an Eil Brezel-bed. An dismantroù a voe skarzhet diouzh Gertraudenstrasse er bloavezhioù 1950. Er memes plasenn e oa ivez an ti-kêr (e Brüderstrasse). Roet e voe anv sant-Pêr d'an iliz peogwir e oa kalz tud eus Cölln a veve diwar ar peskerezh er Grennamzer. E ribl all ar stêr Spree e oa Berlin, ma oa kenwerzherien ha sanailhoù.\nMeneg kentañ anv Cölln a voe graet e 1237 da lavaret eo seizh vloaz a-raok hini Berlin. E 1307 e voe strollet melestradur an div gêr ha krouet e voe Berlin-Cölln : liammet eoa an div gêr gant ur stankell. E 1308 e voe krouet kevre kêrioù Marzoù Brandenburg, ennañ Berlin-Cölln, Frankfurt (Oder), Brandenburg an der Havel ha Salzwedel.\nEtre 1658 ha 1683 e voe savet mogerioù-kreñv tro-dro da Verlin ha Cölln diwar c'houlenn ar priñs-dilenner Friedrich Wilhelm Iañ.\nCölln: Brüderstraße hag iliz Sant-Pêr en 19vet kantved\nFabourzioù Friedrichswerder, Dorotheenstadt ha Friedrichstadt a voe kendeuzet gant Berlin ha Cölln e 1710 hag evel-se e voe krouet «kêr roueel Berlin» (königliche Haupt- und Residenzstadt Berlin). E 1834 e voe diskaret ar mogerioù-kreñv evit ma c'hallfe Berlin kreskiñ.\nAdtapet diwar « https://br.wikipedia.org/w/index.php?title=Cölln&oldid=1862016 »


Pajenn:Berthou - En Bro Dreger a-dreuz parkou.djvu/15 - Wikimammenn\nPajenn:Berthou - En Bro Dreger a-dreuz parkou.djvu/15\n— 1159 —\nvodez lia Pleuvian kep gallont kavout an hent mad. En eni gavout e reas koudskoude war dachen bourk Pleuvian pa zonas kloc’11 an Anjelus an deiz warlerc’h-beure. Gallout a ret ain c’liredi: ar wreg-ma na eve nemet laez, dour, ha kafe.\n23. AR VUGELIEN-NOZ\nBeza ez eus eul lennegcz hag lie deus brudet an taoliou-kroug c’hoariet d’al lonkerien dilerc’het gant ar vugelien noz. Ar (•'hornandoned a zo arru ankouezet e Bro-Dreger. Tla kouls- koude anevezet awalc’h a rer o (loareou. Ne laret ket n’ez eus ken a vngelien-noz, rak neuze e vezo iavaret d’ac’li mont da dremen enn nozvez da Gerlioz Kerborz. — E Kerlioz e vevas gwechall Erwaii Kerhoz, kelenner Sant Erwan Helouri. — Ar vugelien noz a ra eno c’lioaz taoliou kaer alies.\nE Kervel, Pleuvian, lec’h a clioume va Zadiou koz ar Ber- thoiied, a oa eur bugel-noz da amzer ar Reveulzi-vras. Kemer e re evez diouz ar e’hezeg e pad an noz, kriba iia blansoni o bleo a re. Neblec’h ne oa kezeg evel kezeg Kervel. Va zad koz Ber- (lion a oa I raou c'hoaz merer e Kervel d’ar c’houlz ma oe gwerzet an noblans en em zivroet. Prena e reas an domani evit iigent mi.1 liur. Pa zistroas an divroïdi, Iien a zaskoras ar c’has- tel hag an douarou d’ar mestrou koz evit ar priz-prena. — Sioaz, me, ar mab biaii, ez eo aet ive va mado.u gant an estren goude brezel bras 1914, liogen n’ez eo ket bet daskoret d’in. Kollct a oa ar greun diouz an dud eeün !\n24. — Kenta iiedadeg kezeg e Sant Briek\nVa zad koz, Glaoda Verthou, a redas e Sant Briek e 1805 ar bloa ma oe graet eno ar redadeg kenta 0). Ar priz lienta ive a zereas gantan. E varc’h a oa eur pez marc’11 bras lianvet Kanari — d’an amzer-ze e vije c’lioariet « Buez ar Pevar mab Emon » hag an anoiou Mauji ha Kanari a oa war an holl vuzellou. Evit ober kentrou, va zad koz en devoa staget tachou ouz e votou koat. Kanari a. oa ganet e Tredarzek. Ar Prefed a c’hoantaas bale dre gaer Sant Briek kazel ouz kazel gant va moerb Mari Jann. merc’h hena trec’hour an deiz-se. Gract en devoa Glaoda. Verthou d’e varc’h lonka eur voutailhad win-ardant.\n« ( ) Kanari, lare va zad koz, en eur bokad d’al loen, goude, graet ac’h eus va fortun! » Kanari a oe gwerzet evit haras’ Langonnet.\nAr berz-man en devoa troet. e benn d’ar c’houer. Mond a reas da redadegou Paris, iec’h ma oe sellet outan evel ouz eun (jra rauellek. Va zud koz o deus kuitaet Kervel pell a zo liogen b^u- det ez eo bepred ar vereuri-ze evit he ronseed dispar.\n(1) Ar redadeg-man a oe savet an 31 a viz Eost 1805. Sellet Habasgue : Kotcs sur le littoral dcs C.-du-X. Art. II.\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/15&oldid=153863 »\nKemmoù diwezhañ degaset d'ar bajenn-mañ d'an 28 Gou 2019, da 21:07.


Bremañ - Wikipedia\nBremañ zo ur gazetenn viziek e brezhoneg penn-da-benn, krouet gant bodad brezhonegerien yaouank Skol an Emsav e Roazhon e 1980, da vare stourm tud Plougoñ ouzh mennad ar Stad C'hall hag EDF da sevel ur greizenn nukleel e Breizh. Er gazetenn e vez kaoz eus sevenadur hag eus Breizh, met ivez eus keleier lec'hel hag etrebroadel.\nEmbannet e vez bepred ar gelaouenn gant ar gevredigezh Skol an Emsav.\n1 Ar skipailh\n2 Skipailh ar skridaozañ\nE-touez ar saverien e oa Jil Killivere, Olier ar Mogn, Mikael Baudu, Mikael Duval, Mark Kerrain. Tamm ha tamm e teuas tud all: Dominig Jolivet, Iwan Kadored, Mich Beyer, Paol ar Meur.\nGoude un nebeud bloavezhioù e voe kemeret renerezh Bremañ, ha hini Skol an Emsav ivez, gant Lena Louarn. N'he deus ket bet skrivet meur a bennad goude-se, met gwelet e veze he foltred aliezik er pajennoù.\nAbaoe miz C'hwevrer 2010 eo Olier ar Mogn rener ar gelaouenn.\nKuitaat a reas Lena Louarn renerezh Skol An Emsav e miz Gouere 2010, goude bezañ bet dilennet e Kuzul-rannvro Breizh e miz Meurzh 2010.\nEmañ bremañ Gwenvael Jequel o ren ar gevredigezh, abaoe Gouere 2010.\nSkipailh ar skridaozañAozañ\nPa veze roet arc'hant gant ar Stad (gant an "implijoù yaouank") e voe gallet paeañ kazetennerien d'ober al labour e-lec'h an emsaverien. Kenderc'hel a ra ar gelaouenn da vezañ maget gant labour kenskriverien a-youl vat ivez. Da gentañ e voe Solenn Georgeault, Milio Latimier goude-se ha Joan Bizien etre 2010 ha 2012. An eil post a oa bet krouet e C'hwevrer 2010 ha dilamet e 2012 dre ziouer a arc'hant. Ar post-labour a chom zo rannet abaoe 2013 etre an div gelaouenn a vez embannet gant Skol an Emsav, Bremañ ha #brezhoneg. Al labour kenaozañ a vez sammet abaoe 2012 adarre gant izili a-youl vat eus Skol an Emsav, Olier ar Mogn ha Tangi Legavre da gentañ penn.\nOlier ar Mogn, rener embann Bremañ\nLena Louarn, renerez Skol an Emsav, betek 2010\nGwenvael Jéquel, rener Skol an Emsav, abaoe 2010\nSolenn Georgeault, kazetennerez etre 1999 ha 2002\nMilio Latimier, kazetenner etre 2002 ha 2010, sekretour-skridaozañ abaoe 2010\nJoan Bizien, kazetennerez etre 2010 ha 2012\nLec'hienn internet Skol an Emsav\nAdtapet diwar « https://br.wikipedia.org/w/index.php?title=Bremañ&oldid=1822151 »\nDernière modification le 10 Gen 2019, à 18:46


Causerie en breton avec Jean-René Mahé\nKaozeadenn vrezhoneg gant Jean-René Mahé\nD'ar merc'her 30 a viz Gwengolo 2020\nE ti K.L.T. / Skol Vreizh Ar Manu\n41 Kae Leon, Montroulez\nBetek e 43 vloaz ne ooare Jean-René Mahé, eus Gwerliskin, na lenn na skrivañ. Goude ur stourm ouzh an dislennegezh hag un engouestl e-pad ouzhpenn ugent vloaz e-barzh Addeski, ur gevredigezh hag a labour evit reiñ un deskerezh diazez d’an dud, eo bet anvet Jean-René Mahé e 2019 Marc’heg e Urzh ar Palmez Akademek.\nGloazet e skoaz ne c’hell ket ken lakaat e anv evit labourioù a-zorn. Kemer a ra perzh neuze e-barzh ur stal-labour lenn ha skrivañ ha c’hwec’h miz war-lerc’h e oar disifrañ ha kompen un nebeud linennoù. A-ziagent, e vuhez pad, e tispake arañjamantoù evit kuzhat e dislennegezh d’e familh, d’e vignoned, war e labour hag e-barzh e vuhez pemdez.\nFin 2019 eo bet anvet Breizhad ar bloaz da-geñver Trec’hioù Breizh, rekompañsoù breizhek roet bep bloaz abaoe 2014 da dud heverk o deus graet traoù evit ar vro e-barzh tachennoù a bep seurt.


Kaozeal:Barrennig-stagañ - Wikipedia\nEvezhiadenn deuet eus ur pennad all[kemmañ ar vammenn]\n... kavout a ra din e vez techet tud zo, pe en Ofis pe en lec'h all, da c'hoari gant an tiredoù tre evel e galleg (pe gwashoc'h), ha tre evel tud all gant boledoù pistolennoù, war an disterañ digarez:\nen:New York e saozneg, ha fr:New York e galleg;\nen:United States e saozneg, hag fr:Etats-Unis e galleg, ha ni: Stadoù-Unanet;\nmet en:New Zealand ha fr:Nouvelle-Zélande, ha ni: Zeland-Nevez .\nDoareoù estreget an hini gallek zo. Ha n'eus nemet ar brezhoneg a ya da heul ar gallek!\nDre chañs e chom ganeomp Mor Breizh, met siwazh Mor-Bihan. Bianchi-Bihan 14 Mez 2009 da 10:30 (UTC)\nBepred ar memes randonerezh : Perak, abalamour da betra ha petra zo kaoz neuze e skriver Nieuw-Zeeland e Nederlandeg (gant barrennig-stagañ)  hag An Nua-Shéalainn e gouezeleg bro Skos (gant barrennig-stagañ) ? \nGwir eo, re vuan em boa komzet db ar Zeland-Nevez-se, trugarez da ziskouez din e oan faziet, aotrou dizanv.\nMet randonomp c'hoazh, rak yezhoù all zo:\nSetu div yezh keltiek all hag a ra hep barrennig: cy:Seland Newydd gd:Sealainn Nuadh\nMet yezhoù all zo c'hoazh: da:New Zealand, de:Neuseeland,es:Nueva Zelanda,eu:Zeelanda Berria.\nUr sell ouzh ar Stadoù-Unanet: e gouezeleg Skos: ga:Stáit Aontaithe Mheiriceá, hag e nederlandeg: nl:Verenigde Staten. N'eus nemet ar brezhoneg hag ar galleg, e-touez ar yezhoù tost dimp, a ra gant ar varrennig.\nFaziet on en taol-mañ? Bianchi-Bihan 14 Mez 2009 da 17:41 (UTC)\nUr skouer souezhus all : Rummad:Rouantelezh-Unanet, pa gaver Rouantelezh Unanet a-hend-all... --Llydawr 16 Mez 2009 da 20:03 (UTC)\nWar a seblant n'eus nemet nebeudig a yezhoù, evel ar brezhoneg hag ar galleg, a blij dezho lakaat tiredoù e n'eus forzh pe zegouezh.\nEvit Breizh-Veur da skouer (en:Great Britain) eo ar brezhoneg ar yezh keltiek nemeti :\nGant un tired n'eus nemet: af:Groot-Brittanje, br:Breizh-Veur fr:Grande-Bretagne, is:Stóra-Bretland, li:Groeët-Brittannië, hu:Brit-sziget, nl:Groot-Brittannië, nds-nl:Groot-Brittannie, pt:Grã-Bretanha, vls:Grôot-Brittannië, 10 wiki diwar ur 65 bennak (ar re a implij al lizherenneg latin). Bianchi-Bihan 17 Mez 2009 da 03:16 (UTC)\nDiego Duarez (en:Antsiranana) zo c'hoazh un afer all: peurvuiañ eo en:Diego-Suarez e saozneg, ha fr:Diego Suarez e galleg, met an daou a gaver en div yezh. Diwar anv ur Portugalad a oa Diego Soares e anv ha ne gavan roud ebet anezhañ er wiki portugalek. Bianchi-Bihan 19 Mez 2009 da 17:39 (UTC)\nHag ivez: http://br.wikipedia.org/wiki/Kaozeal:Verb_skoazell. Bianchi-Bihan (kaozeal) 23 Ebr 2012 da 16:54 (UTC)\nAdtapet diwar « https://br.wikipedia.org/w/index.php?title=Kaozeal:Barrennig-stagañ&oldid=1210386 »\nKemmoù diwezhañ degaset d'ar bajenn-mañ d'an 23 Ebr 2012, da 16:54.


Kaset d'an/d'ar 17/09/2018\nKinnig a ra Kerlenn Sten Kidna kentelioù evit razh an dud, ag an deraouidi betek ar re en\no aez get ar yezh. Bep sizhun e vez ur gentel 1 euriad hanter adalek ar sizhun 38 a viz Gwengolo 2018 betek fin miz Even 2019 (kentel ebet e-pad ar vakañsoù-skol).\nEn tu arall d'ar c'hentelioù-noz e aliomp an dud\nda heuliiñ an daou sadorniad staj a vo kinniget ar blez-mañ (an deizioù vo resisaet) gant Kerlenn Sten Kidna, ur staj-hañv e-mesk ar re aozet get ar frammoù ezel a DAO ha, diwezhañ tra,\nlabourat d'ar bihanañ un euriad er gêr etre pep kentel evit gellet monet àr-raok (moaien zo deoc'h bout sikouret dre internet).\nFrammet e vez ar c'hentelioù hervez ar pemp barregezh displeget e portfolio Europa ar yezhoù.\nA-raok lakaat hoc'h anv emañ ret deoc'h neuze gouiet ho live. Mard eo bet tapet ar live A1 geneoc'h àrlane, da skouer, e c'hellit lakaat hoc'h anv er live A2.\nKinnig a raomp 6 live :\nA2 (goude ur blezad skol-noz)\nB1 (goude 3 pe 4 blezad pe gant ul live uhel tapet en ur mod arall)\nGellout a rit lenn danvez pep kentel en hor lec'hienn internet www.ksk.bzh e-barzh ar\nrubrikenn Deskiñ ha Portfolio ar brezhoneg DAO .\nEvit gouiet ho live, div feson : er priziiñ hoc'h-unan a-drugarez d'an danevelloù-blez get DAO pe monet e darempred geneomp


Somaliland (Soomaaliland e somalieg) a oa gwechall un drevadenn saoz war aod Korn Afrika. E 1960 e oa bet unanet gant Somalia italian da vont d’ober Republik Somalia. D’an 18 a viz Mae 1991 e oa en em zistaget diouzh Somalia. Abaoe avat n’eo bet anavezet republik Somaliland gant gouarnamant estren ebet.\nGer-stur : لا إله إلا الله محمد رسول الله (arabeg)\n"N’eus Doue nemet Allah; Mohammed eo kannadour Allah"\nKan broadel: Saamo ku waar\n(ha kêr vrasañ) Hargeysa\nSomalieg hag arabeg\n- Prezidant Ahmed M. Mahamoud Silanyo\n- Besprezidant Abdirihman Abdillahi Ismailof Kulmiye\n- embannet 18 a viz Mae 1991\n- Hollad war-dro 137 600 km²\n- istimadur 2005 3 500 000 ()\n- Stankter 26/km²\nEmañ Somaliland etre Etiopia er c’hornôg hag er su, Djibouti er gwalarn, Pleg-mor Aden en norzh, ha rannvroioù emren Maakhir ha Puntland (Somalia) er reter. Harzoù Somaliland er reter n’int ket sklaer, rak n’eus ket emglev warno gant renerien Puntland ha Maakhir. Hargeysa eo ar gêr-benn.\nKregiñ a reas an trevadennerezh saoz e 1884. E-pad an Eil brezel-bed e voe aloubet gant arme Italia e 1940, ha staget ouzh an trevadennoù italian all (Eritrea, Somalia), hogen adaloubet e voe gant ar Saozon bloaz war-lerc'h.\nD'ar 26 a viz Mezheven 1960 e teuas Somaliland da vezañ dizalc'h diouzh ar Rouantelezh Unanet. Ur vro anezhi hec'h-unan e voe e-pad pemp devezh a-raok en em unaniñ gant Somalia italian d'ar 1añ a viz Gouere, da vont d'ober Republik Somalia. Hogen e-pad pell e voe dizemglev etre ar meuriadoù disheñvel hag enebiezh etre o fennoù evit mont e penn ar vro.\nEr bloavezhioù 1980 e voe brasoc'h-brasañ an dizemglev-se, ha da-heul bloavezhioù a emgannoù e voe embannet republik Somaliland, evel ur stad distag diouzh Somalia, e 1991. En em ren a ra abaoe evel ur stad dizalc'h met n'eo ket bet anavezet evel-se betek-henn er bed, daoust m'he deus darempred gant un nebeud stadoù en diavaez (Djibouti, Etiopia, Breizh-Veur...).\nKOSTIOU Jeremi, Lakaat war wel ha treuzkas sevenadur Soomaaliland, e Le Peuple Breton/Pobl Vreizh, miz Genver 2021, niv. 684, p. 19.\nAdtapet diwar « https://br.wikipedia.org/w/index.php?title=Somaliland&oldid=1986865 »\nDernière modification le 20 Ebr 2022, à 16:01\nKemmoù diwezhañ degaset d'ar bajenn-mañ d'an 20 Ebr 2022, da 16:01.


Journal de Renaud Camus, mercredi 14 mai 1980\ncréée le mardi 10 avril 2018, 14 h 11\nmodifiée le dimanche 15 avril 2018, 21 h 55Mercredi 14 mai 1980. Villa Turquoise, une heure. Levé vers neuf heures et demie, assez fatigué. J’ai consacré la matinée ~~ ~~~~~~~~~ ~~~~~~~~, ~~~~~~, ~~~~~~~, ~~~~~~~~~~~~~~. ~~~ ~~~~~~ ~~~~ ~~~~~~~ gris.\nJ’ai ~~~~ ~~~~ ~~~~~~ chambre où j’étais ~~’~~~~~~ ~~~~~~~~~ ~~~~~ ~~~~~, ~~~ ~~~~ ~~’~~~~~. ~~~~~ ~~~~~~ ~~~~ ~~~ ~~~~~~~ ~~ ~~~~~~~~~~~ ~~~~~~~~ ~~’~~~ ~~’~~~ ~~~~~, ~~~-~~~~~~~ ~~~~ ~~~~~~~ ~~~~~~ ~~~ ~~~~ ~~~~~~~~~, ~~~~~~ ~~~~ pins et les ~~~~~~~~~~~, ~~~~~ ~~~ ~~~~~~, ~~~ ~~~~~~~, ~~~~~~’~~ ~~’~~~~~~~~ ~~~~~~ ~~~ ~~~~~~~~ ~~~ ~~~~~ ~~~~~~, ~~ ~~~~~~~, ~~~~ ~~~~~~~~~~ ~~’~~~~ ~~ ~~~~~~~~ ~~~~~~ ~~~~~~~~~~, ~~~~~~~~~~, ~~ ~~~~~~ ~~~~~~~~~~ des petites vagues ~~~~~~~~ ~~~~~ ~~~ ~~~~~~~~~ ~~ ~~’~~~~~~~ ~~~ ~~~~ ~~~ ~~~~~~~ ~~~~~~~~~~~~ ; ~~~ ~~~~~~~~~, ~~~~~ ~~~~ ~~~~~~~~’~~~~, ~~~~ ~~~ ~~ ~~ ~~~ ~~~ ~~~~~~, ~~~ ~~~~~~~ ~~~ l’Esterel qui se ~~~~~~~~~~ ~~~~~ ~~~ ~~~~ ~~~ ~~~~ ~~~~~~~~~~~ ~~~~~~~~~~~~ ; ~~~~~ ~~ ~~~~~~~ ~~~~~~~ -~~~~~~~~~~~, ~~~’~~~ ~~~~~~~ ~~~~~~~ : ~~~~~~~~~~~ ~~~~~~~ ~~~~~ ~~~~~~~. ~~~ ~~~~~~ ~~~ ~~~~~~~ ~~~~ odeur de terre ~~~ ~~~ ~~~~~~~ ~~~~~~~ ~~’~~~~, ~~~ ~~~~~~~ mêlées.\nQuatre ~~~~~~~ ~~~ ~~~~~~, ~~~ ~~~~~~ ~~~~~~~~, ~~ ~~~~~~~. J’aime ~~’~~~~~~~~~~~~~ ~~~ ~~~ ~~~~~~ ~~~~~ ~~~~ ~~~~~~~ ~~~~~~~ ~~~~ ~~~ siècle et Cimiez ~~~ ~~~~~~~~~ ~~~ ~~~~~~~~~ ~~~~~~~, ~~~ ~~~~~~~ ~~~ ~~~~~~~-~~~~~~~. ~~~~~~ ~~~ ~~~~~~~~~~~ ~~~~~ ~~~~~~ ~~~~~~ ~~~ ~~~~~~~~~~ ~~~~~~~~~~~ ~~~~~~ ~~~~~~~~~. ~~~~~-~~~ ~~~~~-~~~~ ~~~~~~~~ ~~~ ~~~~~~~~~~~ ? ~~~ le crains.\nOn vient ~~~ ~~~~~~~~~~~ ~~~~~~~~~~~~ ~~~ ~~~~~~, ~~~~ ~~~~~~ ~~~~~~ ~~~~~~~ ~~~~ ~~~~~, ~~~ ~~~ ~~~ ~~~~~~~ ~~~’~~~ ~~~~~~~ ~~~ ~~~~~~ ~~~~~~. ~~~ ~~ ~~~~~~~ ~~~~ ~~~~~~~~~~~ ~~~~~~ ~~~~~ partis : le ~~~~~~ ~~~~~~~~ ~~ ~~’~~~~~~~~~~~~, ~~~~ ~~~ ~~~~~ ~~~’~~ ~~~ ~~~~~ ~~~ ~~~~~~~ ~~~~~~~~~ ~~~~ ~~~~~~~ ~~~~~~~~~, ~~~ ~~~ ~~~~~~ ~~~~~~~~~ ~~~ ~~’~~~ ~~~~~~~ ~~~ ~~~~~~~ ~~~~ ~~~~~~~~~~~ tout en l’aménageant ~~~~~~ ~~~~ ~~~~ ~~~~~~~~~. ~~~~ ~~~~ ~~~~~~~~~~~~~ ~~~~ ~~~~ ~~~~~~~~~, ~~~~~ ~~~~ ~~~~~~~~~~~ ~~~~~ ~~~~~~~~, ~~~~~~ ~~~~ ~~~~~~~~ ~~~~~~~ ~~~~~~~ ~~ ~~~~~ ~~~~~~~ ~~~ ~~~~ ~~~~~~~~~~~ ~~~ bois pour salle ~~’~~~~~~~~ ~~~ gare.\nBeaucoup ~~’~~~~~~~ ~~~~~~~~~ ~~~ ~~~~~ ~~~~~~~~~~~~~ ~~’~~~~~~~ ~~~~~~~~~~~, ~~~~~~ ~~~ ~~~~~~~ ~~~~~~~ ~~~~~ ~~~ ~~~~~~. ~~~ ~~’~~ ~~ ~~~~ ~~~ ~~~~~~~ ~~~ ~~~~~ ~~~~~~ ~~~~~~~, sauf la Nymphe ~~~~~ ~~~ ~~~~~~ (de ~~~~~-~~~~~), ~~~~~ ~~~~~~, ~~~ ~~~~ Fenêtre ~~ ~~~~~~~ (1935-1936), ~~~ ~~~~ ~~~~~ “~~~~~~~~~~~” : ~~’~~~~ ~~~ ~~’~~~~~~ ~~~~~ ~~~~~~~~~~, ~~ ~~~~~~~ ~~~~~~~~~~~~, ~~~ dessins. Rien qui ~~~~~~ ~~’~~~~~~ ~~~~ ~~~~~~~ ~~~~~~~~ ~~~ ~~~~ York.\nUne ~~~~~~ ~~~~~~~~~~~ ~~~~~~ ~~~ Nature ~~~~~~ ~~~~ ~~~~~~~~~ (Vence, ~~~~~) ~~~ ~~~~~~~ ~~~~~~~ ~~~-~~~~~~~ ~~’~~~~ ~~~~~~~~~, ~~~~~~ ~~~~~ ~~~~~~~ tableaux dont l’un ~~~~ ~~ ~~~~~~~~~ ~~~~~~~~~~~~, ~~’~~~~~~ ~~ ~~~~~~. ~~~~ ~~~ ~~~~~~~~ ~~~ ~~~ ~~~~~~~~~ ~~~~~ ~~~~~~ ~~~ ~~~~~ ~~~~~~~~~ ~~~~~~~~~ ~~ ~~~~~~~~ ~~’~~~~~~~~~ ~~~ ~~’~~~~, ~~~~ ~~~~~~~ ~~~~~~~~ le cadre à ~~~~ ~~~~~~~, ~~~ ~~~ ~~~~~ ~~~ ~~~~~~~ ~~~~~~~~ : “~~ ~~’~~~~~~~~~~ ~~~ ~~~~ ~~~~~~~~~~”. ~~~ ~~~~ ~~~~, ~~~~~~ ~~~~~~~~ ~~~ ~~~~~~~, ~~ ~~~~~~ ~~~~~~~ ~~~~ ~~~~~~~~~ ~~~ la muséographie américaine. ~~’~~~~~~~~~~~~~~ ~~~~~~, ~~’~~~~~~~~~~~~~~, ~~~ ~~~~~~~ ~~~ ~~~~~~~~~~~~~~~~~~, ~~~ ~~~~~~~~~~~~~~~~. ~~~~~~ ~~~~ ~~~~~~~~ ~~~~~~~~~, ~~~~~~ ~~~ ~~~~~ ~~~~ ~~~~~~~~~~~~ ~~~ ~~~~~~ ~~~ ~~~~~~ ~~~ ~~~~~~~ ~~~~~ ~~~ ~~~~~~~~~, par exemple : ~~~ ~~~~~ ~~~~~~~~ ~~~ ~~~~~~~~ ~~~~~~~~~~~ ~~~~~~~~ ~~ ~~~ ~~~~~, ~~ ~~~~~~~ décollées.\nMatisse, ~~~ ~~~~~ ~~~~, ~~~~~~~ ~~~~~~~, ~~~~~~~~~~~~, ~~ ~~~~~~~~~ ~~~ ~~~~~~-~~~~~~~~~~. ~~~~~~~ ~~~ Nu ~~~~~ un fauteuil (Nice, ~~~~~-~~~~~), ~~~~ ~~~~ ~~~~~~~ : “~~~ ~~~ ~~~~~ ~~~~ ~~~ ~~~’~~~ ~~~~~ ~~~~~~~~ ~~ ~~~, ~~~~~~~~, ~~’~~’ ~~~~~~~~ !”\nJ’écris ~~~ ~~~~~~~~~. ~~~ ~~~~~~~~~~ ~~’~~~~ ~~~~~~~~~~ ~~ ~~’~~~~~~, il y a ~~~~ ~~~~ ~~~~~~ ~~~~ ~~’~~~~ ~~~~~ ~~~~~ ~~ ~~~~~ ~~~~~~, ~~~ ~~~~~ ~~~~~~~~. ~~~~~ ~~ ~~’~~~~ ~~~ ~~~~ ~~~~. ~~ ~~~ ~~~~~~ ~~~ ~~~~~~~ ~~~~ ~~~~~~~~~ (~~~~~ aucun n’est en ~~~~~~~~~), ~~’~~~~~~~~ ~~~’~~~~~ ~~~~~~~~~ ~~~~~ ~~~~~ ~~~ ~~~~~~~~~~~~~, ~~~ ~~~ ~~~ ~~~~~~~ ~~~ ~~~~~~~~ ~~~~~~~~~ ~~ ~~~~~~~ ~~~~ ~~~~~~~~~~ ~~~~~~~~~~ ~~~~ ~~’~~~ ~~~~~~~ ~~~~~ ~~~~~ : ~~~~ il s’agit quand ~~~~~ ~~’~~~ ~~~~~~ ~~~~~~~~, ~~~ ~~~~~~~~~ ~~~~ ~~~~~~-~~’~~~~~~. ~~’~~~~ ~~~~~~~~~~~~ ~~~~~ ~~~~~~ ~~~~~~~ ~~~’~~~ ~~~~~~~~~ ~~~ ~~~~~ ~~~~~~~~. ~~~~~ ~~~~ ~~~~~~~~ ~~~~~ ~~~~~-~~~~~ ~~~~, ~~~~~ ~~~~~~, ~~ une question d’argent. ~~~~ ~~~~~~~~~~~ ~~~~~ ~~~~~~~ ~~~~ ~~~~ ~~~~~~~ ~~~ ~~~~~~~-~~~~~~~, ~~~~~ pauvres.\nLes ~~~~~~~~ ~~~~~~~~~~~~~~ ~~ ~~~ Danse de ~~~~~~~, ~~~~~~~~~~ ~~~~ ~~~~ ~~~~~~~~~ ~~~~~~~~, ~~~~~ ~~~~~~~~~~~ ; ~~~~~~~~~ par exemple rendent ~~~~~~~~~~~~~~~~~~~ ~~~~~~~~~ ~~~ ~~~~~~ ~~~~ Grandes ~~~~~~~~~~~ dans ~~’~~~~~~~~~~~~ ~~~ ~~’~~~~~~. ~~~~ ~~~~~~~~~~~~, ~~~~ ~~~~~, ~~~~ ~~~~~~~~~ ~~~ ~~~~~ ~~~ ~~~~~~~ ~~~~~~ ~~~~~~~~ ~~~~~~~~~, ~~~~~~, ~~ ~~~~ effet général. A ~~~~~~ ~~~~~~~~, ~~~ ~~~~~~~, ~~~ ~~~~~~~~~ ~~~~~~~~~ ~~~’~~~~~ ~~~~~~~~~ ~~~~ ~~~~~~~~~~~~~~ ~~~ ~~~ ~~~~~~~~~ ~~~~~~ ~~~~~~~~~~~ ~~~~~, ~~~ ~~~’~~~ ~~~~~~~ ~~~~ ~~~~~~~ ~~~~~~ ~~~~~ ~~~~~ ~~~~~~~~. ~~~~~ le magnifique appartement ~~~ ~~~ ~~~~~~~~, ~~ ~~~~~, ~~~~ ~~~~~~-~~’~~~~~~ ~~~~~ ~~~~~~, ~~ ~~~~~~, ~~~~ ~~~~ ~~~~~~~ ~~~~ ~~~~~~~ ~~~ ~~~~~ ~~’~~~ ~~~~, ~~~ ~~~~ ~~~~~~~~ ~~~~~~ ~~~ ~~~~~~~~~ ~~~ livre. Sam Wegstaff, ~~’~~~ ~~~~ ~~~~~ ~~~~~~~ ~~~~~~~~~~~~~~~~ ~~~ ~~~~~~~~~~~~~~ ~~~~~~~~~~~~, ~~’~~~ ~~ ~~~~ ~~~~ ~~~~~~ ~~~~ ~~~~ ~~~~~, ~~ ~~~~ ~~~~~ ; ~~~ ~~~~ ~~~~~~~~~ ~~~~~ ~~~~ ~~~~~~~ ~~~~~~~~ à roulement à ~~~~~~~ ~~~ ~~~~~~~~~ ~~~~~~~~~~~~. ~~~~~~~~~ ~~~~ ~~~~~~ ~~~ ~~~~ ~~~~~~ ~~~~~~~~~~~ ~~~~ ~~~~ ~~~~~~~~~~~ ~~~~~~~, ~~~ ~~~~~ compte.\nJe ~~~ ~~~~~~ ~~~~ ~~~’~~~~ ~~~~ ~~~~~~~~~ ~~~~~~~ ~~~ ~~~~~~~~~~ Nymphes dans la forêt.\nTrès ~~~~~~ ~~~~~~~~~ ~~~~~ ~~~ ~~~~~~~~~ ~~~ Madame ~~~~~~~~ (Collioure, 1905).\nTour ~~~~~~~ ~~~ ~~~~~~ ~~~~~~~~~~~~~~, ~~~ ~~~~-~~~-~~~~~~~~~ ~~~ ~~~ ~~~~~~. ~~~~~~ ~~~~~~ ~~~~ ~~~~~~~, ~~~~~~~~~~~~~ ~~~~~~~~~~ ~~~~~ son décor en ~~~~~~~-~~’~~~~, ~~~~ ~~~~~~~~. ~~~~~ ~~~~ ~~~~~~~~ ~~’~~~ ~~~~~ ~~~~~ ~~~ ~~~~~~ ~~~~ ~~~~~~~ ~~~~~~~~~, ~~~ ~~’~~~~~~ ~~~~~ ~~~ ~~~~~~~ ~~~~ ~~~~ ~~~~~~~~’~~~~ ~~~~~~~~~ ~~~ ~~~~~~~~~~ ~~~~~~~~. ~~’~~~ assisté là, l’an ~~~~~~~~, ~~ ~~~~ garden-party ~~ l’occasion ~~~ ~~~~~~~~~ ~~~ ~~~~~~. ~~~~ ~~~~~~~~ ~~~~~~~~~~~~~ ~~~ ~~~~~~ ~~~ ~~~~~ ~~~ ~~~~~~~~~~~~~ ~~~~ ~~~~ ~~~~~~~~, ~~~~ ~~~~~~~ ~~ ~~~~~~ ~~~~~~~~ prononçaient à partir ~~’~~~~ ~~~~~~ ~~~~ ~~~~~~~~~ ~~~~ ~~~~~~~~~ ~~’~~~~~~~~~, ~~~~~~~~~~ ~~~~~~-~~~~~~~~ ~~~ ~~~~ ~~~~~~ ~~~~~~ ~~~~ ~~~~ ~~~~~~~~~~, ~~~~~~~~ ~~~~~, ~~~~~~~ ~~~~ ~~~ ~~~~~~ ~~~ ~~~~~~~~~ ~~~~~~~ ~~’~~~ ~~~~~~~ buffet. N’eût été ~~’~~~~~~~~~~~ ~~~ ~~~~~~~ ~~~~~~~, ~~~ ~~~ ~~~~~~~ ~~~~ ~~~~~ Au ~~~~ ~~~~ ~~~~~~~~~. Je ~~~~~ ~~~~~ ~~~~ ~~’~~~~~~~~~ ~~~~~~ ~~~~~ ~~~~~~~~ ~~~ ~~~~~~~~, ~~~~~~ ~~~~~~ ~~~~ ~~’~~~ imagine dans des ~~~~~~~~~~~ ~~~ ~~~~~~~ ~~ ~~~ ~~~~~~~~~ ~~~ ~~~~~~~ ~~~ ~~’~~~~. ~~~-~~~ ~~~~~ ~~~ ~~~~~ ~~~~~ ~~’~~~~~~~~ ~~~~~~~~ ~~~ glamour, d’élégance, ~~~ ~~~~~~~~~~, ~~~ ~~~~~~~ ~~’~~~~ ~~~~~~~~~~~~~ ~~~~ se survit à ~~~~~-~~~~~, ~~~~ ~~~~ ~~~~~~~ ~~~~~~~~~~ ~~~’~~~~~ ~~~ ~~~~~ ~~~~~ ~~~~~ ~~~~~~~~ ~~~~~~~~~~~~~ ? ~~~~ ~~~~~~-~~~~~, ~~~ ~~~~~~~, ~~~ ~~~~~~~~~~ ~~~~ ~~~~~~~~~ ~~~~~ ~~~~~~~~~~ ~~~~~~, ~~~ ~~ ~~~~~ toujours une électricité, ~~~~ ~~~~~~ ~~’~~~~~~~~~~ ~~~~~~ ~~ ~~~~~~~~, ~~~ ~~~~~~ ~~~ ~~~ ~~~~~~~~ ~~~~ ~~’~~~~~~~~~, ~~~ ~~~~ ~~~~~ ~~~~~ ~~~~~~~~. ~~~~~~~ ~~~~ ~~~~~~~~ ~~~~ ~~~ ~~~~~~ ~~~~~~ ~~’~~~~~~~~~, ~~~~ nations, les villes ~~~ ~~’~~~~~~ ~~~~~~ ~~’~~~~~~~~~~~ ; ~~~ ~~~~~~ ~~~ ~~~~~~ ~~~~~~~ ~~~~~ ~~~~~ ~~~~ ~~~~ ~~~~ ~~~ ~~~’~~~ ~~~ ~~~~~~~~~~. ~~~~~~ ~~~ ~~~~~~~ ~~~~~~~~’~~~~, ~~’~~~~ ~~~ ~~~~ ~~~~~~ de vivre en ~~~~~~~~~ ~~~~~ ~~~~~. ~~~ ~~’~~~ ~~~~~~~~~ ~~~~~~~~~ ~~~ ~~~~~ ~~~’~~ ~~~ ~~~~~~ raout de ~~~~~~~.


Buhez ar Sent/1894/Damaz - Wikimammenn\nBuhez ar Sent/1894/Damaz\n◄ Introun Varia Loretta Damaz Korantin ►\nann unnekved devez a viz kerzu\nSANT DAMAZ, PAB\nAr zant-ma a ioa ganet e Spagn, hag a deuaz da Rom asambles gant he dad hag he c’hoar Irena. Ne oa c’hoaz nemed eur c’hrouadur d’ann ampoent. He dad, o veza intanv, a resevaz ann Ursiou sakr, hag hen en em c’hreaz ive den a iliz pa oue echu he studi ganthan. O veza m’en doa eur spered lemm hag eunn deskadurez gaer, e oue remerket heb dale gant ann holl ; mes he vertuz hag he zevosion a ioa c’hoaz treac’h d’he zeskadurez.\nAr pab Liber o veza bet kaset kuit euz a Rom dre urs ann impalaer Konstans, Damaz a douaz e vije ato fidel d’ar pab-se. Mont a reaz zoken da ober koumpagnunez d’ezhan betek kear Beree, enn Thras, ha pa zistroaz ac’hano, en devoue kalz da c’houzanv euz a berz ann Arianed. Ar pab Liber, o veza distroet ive, her c’hemeraz da vikel evit kaout sikour diganthan da c’houarn ann iliz.\nGoude maro ar pab Liber, Damaz a oue choazet evit delc’her he blas. Hogen, eunn avieler, he hano Ursin, a ieaz drouk ennhan abalamour d’ann dra-ze, hag a droaz lod euz ar bobl a enep ar pab nevez. « — N’e ket Damaz, emezhan, mes hen eo a dlije beza bet hanvet. » Setu ma savaz freuz e Rom, ha ma oue lazet eur maread tud. Mes ann impalaer Valantinian a lakeaz kas Ursin kuit, ha sant Damaz a oue lezet eur pennad e peoc’h.\nGoulskoude ar peoc’h ne badaz ket pell. Ursin, o veza bet kounje da zistrei, a oue fallakr aoualc’h evit tamall d’ar pab eur pec’hed euz ar re vrasa. Sant Damaz, heb lakaat he spered diez, a asamblaz raktal e Rom eur c’honsil a bevar eskop ha daou-ugent, ha n’en devoue ket a boan o tiskouez d’ann eskibien-ze ne oa Ursin nemed eur gaouiad hag eunn teod fall. Ar c’honsil a eskummunugaz Ursin hag ar re a ioa enn eunn tu ganthan, ha goudeze e tougaz al lezenn-ma : « — Hiviziken ann nep a damallo eunn all e gaou a vezo koundaonet he-unan d’ar pez m’en doa c’hoant da lakaat koundaoni he nesa. »\nSant Damaz n’en doa aoun rak netra na damant ebed da zen, pa veze hano da zifenn ar feiz katholik a enep ann heretiked. N’euz fors e pe leac’h e klaske ar re-ma sevel ho mouez hag ober ho mistri, e veze prest ato da ziarbenn ho fals kredennou. Evit kement-se ec’h asamblaz meur a gonsil e Rom, hag enn unan euz ar c’honsilou-ma e torraz pevar eskop euz ho c’harg abalamour m’oant troet gant ann Arianed.\nSant Ambroaz ha sant Jerom a deuaz d’ar c’honsil diveza a asamblaz, ha Damaz a zalc’haz sant Jerom ganthan da zekretour hag her c’hargaz da lakaat ar Skritur Sakr e latin. Ar pab santel a ordrenaz ive ma vije kanet salmou ar roue David bemdez ha bemnoz e peb iliz, evel m’edo ar c’hiz dija e kalz plasou, ha ma vije lavaret da fin peb salm : Gloria Patri, et Filio, et Spiritui Sancto.\nErfin, goude beza gouarnet ann Iliz gant eur furnez vraz epad seitek vloaz, daou viz ha c’houec’h devez var’nn ugent, sant Damaz a ieaz da reseo he rekoumpans enn env d’ann unnek a viz kerzu euz ar bloaz 384. Edo neuze o ren he bevar-ugent vloaz. Sant Ambroaz ha sant Jerom o deuz great he veuleudi e nebeut komzou : ar c’henta, o lavaret oa bet choazet evit pab dre eunn taol euz a Brovidans Doue, hag ann eil, o lavaret n’en doa great biskoaz pec’hed ebed a enep ar burete. Goude he varo, Doue a ziskleriaz he zantelez dre veur a virakl, ha dija epad he vuez en doa roet ar gueled da eunn den hag a ioa dall abaoue trizek vloaz.\nAdtapet diwar « https://br.wikisource.org/w/index.php?title=Buhez_ar_Sent/1894/Damaz&oldid=30903 »\nKemmoù diwezhañ degaset d'ar bajenn-mañ d'an 24 Gen 2012, da 09:56.


Gwir Iliz Jezuz - Wikipedia\nGwir Iliz Jezuz\nGwir Iliz Jezuz e Fuzhou, e Sina\nGwir Iliz Jezuz pe Iliz ar Gwir Jezuz (sinaeg: 真耶穌教會 pinyin: Zhēnyēsū Jiàohuì) zo anv un Iliz kristen dizalc'h bet diazezet e Beijing e 1917. Sellet a ra outi hec'h-unan evel ur skourr eus ar gristeniezh prostestant deuet war wel e Sina er bloavezhioù 1900. Embann a ra bodañ en-dro dezhi 1.5 milion a feizidi. En XXvet kantved e veze gwelet an holl vroioù kristen europat evel ar Gristeniezh enebet ouzh ar broioù e Reter hag e Su Azia, Norzhamerika, Oseania, Afrika.\nE penn an Iliz (prezidant) emañ bremañ Yung-Ji Lin a embann bezañ prezegenner. Dilennet eo bet gant bodadeg etrebroadel Gwir Iliz Jezuz. Krediñ a ra an Iliz en doueoniezh pantekostour, un reolenn diazezet war gras ar Spered Santel.\nDiazezet eo an iliz kristen war dudenn Jezuz-Krist. Ar pezh a zo boutin d'an holl gristenien eo e kredont:\ner Spered Santel (fr:Glossolalie).\ne sakramant ar Vadeziant da vezan diwallet diouzh ar pec'hed-orin ha dont-tre e familh Doue, an Iliz.\ne Sakramant an aoter, ar sakramant a dalvez da zerc'hel koun eus marv Jezus-Krist.\nez eo Jezuz-Krist gwir Zoue ha gwir zen, deuet da vevañ ur vuhez den da ziskouez piv eo Doue d'an dud, da lavaret eo ar garantez.\ner Bibl (An Testamant Kozh, An Testamant Nevez).\n↑ E saozneg True Jesus Church. An anv ofisiel disklêriet e Bro-C'hall eo Véritable Jésus Église, troet ger-ha-ger diouzh ar sinaeg, da lâret eo La véritable église de Jésus e galleg flour.\n↑ Daoust da lec'hienn an Iliz e Los Angeles da embann unniver a 1,5 milion, mammennoù en Iliz e Sina a lavar e vefe tostoc'h da 2,4 - 3 milion a dud enni e Sina. S.o. Allan Anderson, An introduction to Pentecostalism: global charismatic Christianity, p.133-4.\n↑ Sinaeg : 林永基\nAdtapet diwar « https://br.wikipedia.org/w/index.php?title=Gwir_Iliz_Jezuz&oldid=1925282 »


skeiñ - Wikeriadur\nskeiñ /ˈskɛĩ/, a-wechoù skoiñ (skoet an anv-gwan-verb anezhañ) (displegadur)\nPa voe skuizh o skeiñ e paouezas. — (Fañch an Uhel, Kontadennoù ar Bobl/3, Al Liamm, 1988, p. 202.)\nHogen, e-lec'h pladañ ha kodianañ, ma lame kuit ar blouzenn diwar skoaz egile, e nije raktal an taolioù, an hini primañ o skoiñ da gentañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 33.)\n- Arabat skeiñ muioc'h, eme Lan ar C'hor, ... — (Jakez Riou, Geotenn ar Werc'hez ha danevelloù all, Al Liamm, 1957, p. 34.)\ngwinkal, pa gomzer eus kezeg\nSkeiñ a ra ho kazeg? — (Jules Gros, Le trésor du breton parlé Deuxième Partie, 1970, p. 244.)\nSkeiñ un den, pa gomzer eus ur c'hleñved, ur boan\n...hemañ oc'h eoniñ, skoet gant an droug-sant, henhont gant trouskennoù ha goulioù spontus, un heug hag ur rukun sellout outo ! — (Jarl Priel, Va Zammig Buhez, Al Liamm, 1954, p. 54.)\nskeiñ un dra bennak (taolioù, dour, moneiz, taboulin)\nskeiñ taolioù (bazhadoù, skouarnadoù) gant un den, ul loen\nskeiñ un taol e kalon un den\nskeiñ kaoc'h en avel : mont d'ar pevarlamm\nskeiñ mein gant un den\nskeiñ arc'hant er mor\nskeiñ e benn gant ar voger\nSkeiñ war un den pe war un dra (war un nor, war an houarn)\nMe a veze skoet warnon ken e varve ma izili ouzhin. TBP 2/349, 3/27\nEat d'an nec'h, ar paotr a sko war an nor hag a zigor anezi dioc'htu. — (G. MILIN, Gwechall-goz e oa..., Kemper, 1924, p. 24.)\nSkeiñ gant ul loen, gant un den\nAbalamour da betra e oas aet da skeiñ gant ar c'hi-se ? — (Jules Gros, Le trésor du breton parlé Première Partie, 1966, p. 102.)\nHi a sko gantañ? — (Jules Gros, Le trésor du breton parlé Deuxième Partie, 1970, p. 400.)\nBiskoaz gand ki n'am-eus bet skoët. — (Jules Gros, Le trésor du breton parlé Troisième Partie, 1974, p. 242.)\nSe zo evel skeiñ piz gant Kastell an Tarv. — (Jules Gros, Le trésor du breton parlé Deuxième Partie, 1970, p. 416.)\nSkeiñ war ul lec'h bennak\n..., dre an nor guzh a sko war ar stêr vras a ya dre gêr Landreger. — (Lan Inizan, Emgann Kergidu 1, Brest, 1877, eil emb. Al Liamm 1977, p. 27.)\nKambr izelañ an dourell vras a sko war ar porzh, — (Fañch an Uhel, Kontadennoù ar Bobl/1, Al Liamm, 1984, p. 207.)\nAr prenest a sko war ar ru. — (Jules Gros, Le trésor du breton parlé Deuxième Partie, 1970, p. 471.)\nAr ru-ze a sköe war ar blasenn. — (Jules Gros, Le trésor du breton parlé Deuxième Partie, 1970, p. 471.)\nHo touarou a sko war re hennez. — (Jules Gros, Le trésor du breton parlé Deuxième Partie, 1970, p. 471.)\nC'hoant am-oa da ziskouez dezañ penaoz ma frenestou a sko war ar mor. — (Jules Gros, Le trésor du breton parlé Troisième Partie, 1974, p. 158.)\nSkeiñ war-du un dra bennak/ul lec'h bennak\nA-nerzh e gorf e skoe war-du e bal. — (Jakez Konan, Lannevern e kañv ha danevelloù all, Al Liamm, 1980, p. 61.)\nHa Yann a sko war-du ar gêr. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 136.)\nSkeiñ ub, pe udb, d'an douar, d'an traoñ : diskar\nNikolaz Briant a skoas d'an douar e dog daougorniek — (Jakez Konan, Lannevern e kañv ha danevelloù all, Al Liamm, 1980, p. 29.)\nskeiñ ar billig war-lerc'h an trebez\nskeiñ eeun gant ar pal\nskeiñ kaoc'h en avel\nskeiñ piz kras gant Kastell an Tarv\nskeiñ war an tomm, skeiñ war an houarn pa vez tomm\nskeiñ evel un dall, evel ur marichal war an annev\nSkei a rê evel eur marichal war an anne. — (Erwan ar Moal, Pipi Gonto, Kemper, 1925, p. 19.)\nAn Ankou a sko\nRet eo skeiñ war an tomm pa vez ruz an houarn\ngalleg : 1 frapper (fr) , taper (fr) ; 2 jeter (fr) ;\nAdtapet diwar « https://br.wiktionary.org/w/index.php?title=skeiñ&oldid=324541 »\nKemmoù diwezhañ degaset d'ar bajenn-mañ d'an 31 Kzu 2021, da 07:50.


Selaouit Tri-Zeod bep trede gwener ar miz | Tri Zeod\nAccueil Actualités Selaouit Tri-Zeod bep trede gwener ar miz\nPublié le 29 octobre 2010 Gregor (Tri Zeod)\nSelaouit holl Tri Zeod, war radio Bro, 93.1 Mhz !\nAn amzer trist ha fall e-plas an heol, c’hwezh-fall ar saotradur e plas aer yac’hus an Arvor, stanket eo an henchoù, leuniet mik barr eo ar metro, teñvalded ar Goanv a ro deoc’h sonjoù du, setu emaoc’h e Pariz, en ur gêr dinerzhus, digalonekaus, ha Breizh a vank deoc’h dija.\nDre-chañs emañ Tri zeod amañ evit reiñ deoc’h en dro kalon, joa ha levenez !\nKomzet e vo dreit-holl eus an holl draoù graet gant ar vretoned e Pariz, evit en em vodañ, flapiñ, kanañ, debriñ, evañ, dansal ha seniñ, hag evit chom breton. (Piv en deus lâret ez eo tud trist ar vretoned ?)\nEvel boaz e kinigimp deoc’h strolladoù sonerezh Breizhek pe Geltiek, strolladoù n’int ket brudet a-walc’h d’hor soñj. Kemerit ingal ho teziataerioù evit merkañ deizioù an oberiadennoù a vez aozet gant ar gevredigezioù a ra war dro sevenadur Breizh amañ e Pariz, Hep disoñjal deiziadoù ar festoù noz hag ar festoù deiz a vo embannet gant Tri-Zeod.\nBez e vo ivez ul lodenn un tammig “intello” e pep abadenn Tri Zeod : sevenadur, istor ha lennegezh (e-leizh !) a vo. Ret eo plijout d’an holl, na petra ’ta ! Da skouer eo bet kiniget deoc’h Kustum Breizh gant animatourien Tri Zeod, da lâret eo : an doare d’ober ar justis da vare an Duged, pa oa dieub ha digabrest Breizh, un doare iskis, fentus pe skrijus a-wechoù – met ivez leun a furnez – d’ober ar justis. Ur “Breiz Quiz” a raio ar c’hontroll-a-ouiziegezh ! Ha marteze ho po un dro vat da c’hounid plasoù-sonadeg digoust…\nSetu, Lakait ar c’heloù-mañ da dremen en-dro deoc’h : Selaouit holl Tri Zeod, bep trede gwener ar miz, war radio Bro, 93.1 !\nTagué avec: activités bretonnes paris, breton paris, brezhoneg paris, emission breton, émissions bretonnes, istor breizh, musique bretonne paris, radio bretonne paris, sonerezh, sonerezh breizh, tri zeod\nAucune réaction sur “Selaouit Tri-Zeod bep trede gwener ar miz”